31 октябрь куни оғир жароҳатлар билан «Çorlu Devlet Hastanesi» тиббиёт муассасасига жойлаштирилган Ўзбекистон фуқароси З.В. вафот этди.\n2019 йил 22 июнь куни эрта тонгда Буюкчекмеже туманида жойлашган фабрикада юз берган ёнғин оқибатида 1981 йил 15 мартда туғилган Ўзбекистон фуқароси Ғофур Тўраевич Турсунов ҳалок бўлган.\nЛенинград областидаги қурилиш объектида 4 нафар ўзбекистонлик мигрант жароҳатланди\n2019 йилнинг 27 май куни Россиянинг Ленинград области Приозеро туманидаги қурилиш объектида ҳавозалар қулаб кетиши натижасида 7 киши, жумладан 4 нафар Ўзбекистон фуқароси жароҳатланди.\nМосквада жомадондан ўзбекистонлик қизнинг жасади топилди\nРоссия пойтахти Москва шаҳрида ҳуқуқни муҳофаза қилувчи орган ходимлари жомадон ичида икки аёлнинг жасадини топишди.\nтергов органлари 28 ёшли эркакка нисбатан жиноий иш қўзғатмоқда. У ўзбекистонлик фуқарони ўғирлашда ва зўравонлик қилишда айбланмоқда. Тергов ... кўра, 2018 йил 28 мартда гумонланувчи номаълум шахс билан ўзбекистонлик фуқарони ўғирлаб, унга тегишли пул маблағини зўравонлик йўли ...\nсони яна ошиши мумкин.Шунингдек, рўйхатдан ўтганларнинг аксарияти ўзбекистонликлар ва Россияда бўлиш муддатини ўтказиб юборган ноқонуний ...\nҲалокат техника қоидаларига риоя қилмаслик, газ баллонидан нотўғри фойдаланиш оқибатида келиб чиққани айтилган.


Тараз темир йўл станциясида йўловчиларни кузатаётган полиция ходимлари, 2017 йил 27 январь. Қозоғистоннинг 10 мингга яқин объекти терроризм таҳдидидан муносиб даражада ҳимояланмаган, деб хабар берган 11 декабрь куни қозоқ расмийлари.\nНУР-СУЛТОН – Қозоғистондаги 3500 дан ортиқ таълим, маданий ва тиббий бинолар эҳтимолий террор хуружларидан зарур даражада ҳимояланмаган, деб хабар беради Vlast.kz чоршанба (11 декабр) куни.\nПарламент қуйи палатаси (Мажилис) спикери Нурлан Нигматулин Миллий хавфсизлик қўмитаси (МХҚ) хулосаларини баён қилар экан, шундай баёнот билан чиққан.\nМаблағ етишмовчи сабабли хавфсизлик суст даражада қолмоқда, деб айтган Нигматуллин Vlast.kz хабарига кўра.\nБу муаммони ҳал қилиш мақсадида, 1 январдан бошлаб, Қозоғистондаги маҳаллий ҳокимликларга объектларни ҳимоя қилиш учун ажратилган маблағларни бошқа мақсадлар учун йўналтириш тақиқланади, деди бош вазирнинг биринчи ўринбосари ва молия вазири Алихон Смаилов.\nТерроризмга қарши курашга оид миллий қонунга кўра, полиция мамлакатдаги объектларнинг потенциал террор таҳдидларидан қай даражада ҳимояланганини баҳолаш учун уларни ҳар йили камида бир марта текширувдан ўтказади, дея хабар берган эди Карвонсарой.


Қўшнисини танимаётган «қўшнилар»\nЁки «ҳамсоятовоқ» деган одатимиз бор эди. Бирор тансиқроқ овқат қилинса, қўшнига ҳам илиниларди. Шу тахлит ўша товоқ ичидаги таоми билан қўшнилар ўртасида айланаверарди. Бола эмасмизми, қўшнидан таом келган маҳали барчамиз олдимиздаги косалар қолиб, «ҳамсоятовоқ»қа ёпишар, онам эса бирозгина оғриниб, «ҳа, энди бизнинг овқатимиз ёқмай қолдими?» дердилар. Шунда отам ҳазил аралаш «Ҳамсоянинг овқати ширин» мақолини келтирарди. Вақт ўтиб, ўша мақолнинг туб моҳиятини англагандек бўляпман. Аслида овқат эмас, қўшничиликдаги оқибат, меҳр ширинлигига ишора экан бу...\nБолалик хотираларимдан бувимнинг уйидаги қўшни ҳовлини ажратиб турувчи паст девор ва дарчани бошқача энтикиш билан ёдга оламан. Барча ҳовлида ана шундай дарчалар бўлар, биз, болаларни дарвоза ошиб, кўчага чиқишга қўйишмагани учун, аксарият ҳолларда ана шу дарчалар орқали ҳовлиларни кесиб қишлоқ чеккасигача бўлган масофага қадар қувлашмачоқ ўйнардик. «Ҳамсоятовоқ»лар ҳам шу эшикдан айланарди. Бу эшик хотин-халаж, болалар учун эди. Эркаклар асосий дарвозадан кириб-чиқишарди.\nОрадан бир йилча ўтиб, бизнинг дарчалар ошиб, ҳовлиларни кесиб қувлашмачоқ ўйнар чоғимизда бир дарча ўрнида ғишт терилиб, сомоншувоқ қилинаётгани сабаб «охирги манзил»га ета олмай орқага қайтдик.\nБолалардан гап қолармиди?! Катталар эса сабабини аниқлашди. Икки ёнма-ён қўшни ўзаро жанжаллашиб, эшик ўрнида девор кўтарибди. Ўша воқеа қишлоқда фавқулодда ҳодиса сифатида шов-шув бўлди. Кейин эса ҳар икки қўшни билан бутун қишлоқ аҳолиси «қўшничилик иззатини билмагани учун» гаплашмай юрди. Аслида ўша кезларда жамоатчилик назорати кучли экан. Маҳалладошлар нафратидан қўрққан қўшнилар тез орада ярашиб, дарчани тиклашди, бизга ҳам қувлашмачоқ масофаси узайди.\nОтам томорқадаги экинларга жуда қаттиқ турарди. Вақтида суғормасак, ўтамасак ёки тагини юмшатмасак, оларимизни олардик. Исрофни ёмон кўрадиган отам негадир томорқамизнинг кўчага туташ қисмидаги ҳосилни йиғиштиришга келганда эринчоқлиги тутар, «бу томонни кейин йиғиштирамиз ёки ҳали хом, вақти бор», дея бизни бошқа ишга йўналтирарди. Шу билан ўша ҳосилни кўрмасдик. Йўлдан ўтадиган қўшни ва маҳалладошлар ҳавасга ўша ҳосилдан бир-бир олиб тугатишарди.\nБир гал баҳор ойида қўшни ўртоқларимиз билан кўча томондаги дарахтга чиқиб, довучча еяётгандик (ҳовли ичидаги дарахтларга ҳосил пишгунча тегинишга қўрқардик). Узоқдан дадамнинг қорасини кўрган ўртоқларим ўзларини дарахтдан ташлаганча, урра қочиб қолишди. Дадам келгунларига қадар мен ҳам тушиб олдим. Аммо не кўз билан кўрайки, дарахт атрофи майдонидаги экинлар пайҳон қилинган, барча айб ва жавобгарлик, табиийки, менинг зиммамга тушарди. «Татиб» кўришим мумкин бўлган «савачўп» оғриғини ҳис қилиб йиғлаб юбордим.\nАммо ўшанда отам негадир менга индамади. Пайҳон қилинган экинларга ачиниш билан қаради-да, «Эссиз, қўшнининг ҳаққи эди. Ўзларига ўзлари қилишибди», дедилар. Кейинчалик ҳам отамнинг кўча томондаги дарахт ва экинлар ёки девор оша қўшни томонга тарвақайлаган шохлардаги ҳосилга нисбатан, «тегманглар, бу — қўшнининг ҳаққи» деганларини кўп эшитганман...\nУнут бўлаётган қадрият\nБугун аксарият ҳолларда кишиларнинг бир-бирига қариндошлар, қўшнилар орасида меҳр-муҳаббат кўтарилаётганидан ёзғиришларига гувоҳ бўляпмиз. Яқин-яқингача бунга сабаб сифатида шаҳарлардаги кўп қаватли уйлар, унда девор-дармиён, рўбарў турса-да, қўшниларнинг бир-бирини танимаслигини сабаб сифатида кўрсатардик.\nБалки ушбу важ муаллифлари ўзларича ҳақдир. Аммо биз кўрган «дом»ларда истиқомат қилувчи аҳоли қўшничилик ва оқибатда айрим қишлоқларда яшовчи аҳолини ортда қолдирса қолдирадики, асло кам эмас.\nБизнингча, қўшничилик қадриятини давом эттириш ҳам, аввало, тарбияга боғлиқ.\nЯқинда ўша қишлоғимда таъзияга бордим. Одатда бутун қишлоқ ёпирилиб, оёқ қўйишга-да жой топилмайдиган маъракада бор-йўғи 50-60 нафарча киши тўпланганди, холос. Секингина ўзимга яқин кишидан бунинг сабабини сўрадим. Ҳа, энди тўй-маърака ўз-ўзи, ака-ука, қариндош билан бўлиб қолди. Ҳозир ҳамманинг иши бор. Ким ҳам ишдан ортарди...\nТўғрику-я, аммо болалигимизда оталаримиз, боболаримизнинг ишлари бўлмаганми?! 12 ёшга тўлганимдан сўнг қишлоқда таъзия бўлди, дегунча, отам мени ҳам кийинтириб етаклаб борарди. Яқинда бувимнинг таъзиясига шу ёшдаги ўғлимни кийинтираётгандим, аёлим ўртага тушиб қолди, майит боланинг тушига кираркан, бола қўрқаркан...\nТаъзия бувимники бўлгани учун мен ўғлимни олиб кетдим, аммо бирор қўшнининг таъзиясида аёлимнинг шу важига қаршилик қила олармидим? Барча болалар ҳам «тушига кириш» баҳонасида қўшничилик, қариндошлик меҳрлари кўпроқ боғланадиган ана шундай қадриятлардан мосуво бўлмаяптими?! Ўсмирликда қўрқиш баҳона маъракага бормаган йигитликда ўша маъракада ўтириш, қатнашиш кўникмасига эга бўлмагани учун даврадан оёғини тортади. Бора-бора бола-чақали бўлганда таъзияга бориш ортиқча ишдек кўринади. Кейин эса отаси қўшнисининг таъзиясини деразадан кузатган бола қўшни маъракасига борармиди...\nТамаддунга қарши эмасману аммо ана шу тамаддун баҳона кириб келаётган баъзи «оммавий маданият»нинг қадриятларимизга салбий таъсири билан чиқишолмайман.\nЯна ўша, болалигимизда, қўшниларнинг уйида тўй бўлиши билан биз учун байрамнинг чеки бўлмасди. Биз учун тўй дастурхонининг қизиғи йўқ, сарпо кийган куёв, оқ кўйлакдаги келинни кўришга ишқибоз эдик. Санъаткорнинг қўшиқни куйлаши ҳам биз учун мароқли эди.\nБўйимиз чўзилгани сари тўй қиладиган қўшнига ҳали стол-стул ташиш, чодир тортиш, ўчоқ ковлаш ишларида ёрдам берардик. Оқибат шу тарзда мустаҳкамланиб борарди. Энди эса Европадан андоза олиб тўйларимизни ресторанда ўтказяпмиз. Ресторандаги тўйга болаларни элтиш уят. Кейин унда қўшнилар кўмагига ҳам эҳтиёж йўқ. Дастёр официантлар бор...\nДарвоқе, ҳашар жараёнлари ҳам қўшничилик оқибатининг бир кўриниши эди. Бугун эса мардикор усталар хизматга шай. Харажати ҳам ҳашардан анча арзон тушади. Негаки, ҳашарчиларга пул бермаганингиз билан, қўй сўйиб, дастурхон ёзишнинг харажати анчага боради. Аммо ҳашардаги дийдор, қўшниларнинг гурунги, бозор ҳазиллари завқи ўзгача бўларди. Ғишт ёки чой ташиб юрган болаларга ҳам бу ўзига хос тарбия эди.\nХуллас, қўшничилик ҳам азалий қадриятларимиздан бири. Буни ҳозирдан асрамасак, кейин уни йўқотиш қимматга тушади. Луғатимиздан «Узоқдаги қариндошдан яқиндаги қўшни яхши» каби мақолларимиз йўқолиб кетмаса яхши бўларди...


09:14, 19.02.2020 // 51394\nЯнги Ўзбекистоннинг янги парламентидан нималар кутиш керак? Эксперт Баҳром Ражабовнинг прогнозлари\nСиёсий иқтисодиётчи, Япониянинг Цукуба университетида ижтимоий инновациялар бўйича PhD ёқлаган эксперт Баҳром Ражабов «Дарё» учун тайёрлаган тадқиқотида янги ўзбек парламентининг шаклланиши ва дастлабки қадамларини таҳлил қилиб, унинг салоҳияти ва келажаги ҳақида хулосаларини беради.\nФото: Баҳром Ражабов\nҲеч кимга сир эмас, авваллари халқ ичида парламент сайловлари унчалик жиддий қабул қилинмас, сайловлардаги иштирок ва партиялар ҳақида жамиятимизда йиллар давомида скепсис мавжуд эди. Олий мажлисга эса кўпроқ иммитацион, реал сиёсий кучга эга бўлмаган орган деб қараларди. Келинг, скепсисдан бироз четлашиб, Ўзбекистонда ҳукумат ўзгарганидан сўнг, 2019 йили ўтказилган сайловнинг аввалги сайловлардан фарқи бўлдими, йўқми, бир таҳлил қилиб кўрамиз. Материал 2019 йил 22 декабрдаги сайлов қандай ўтганининг, унинг натижасида ташкил этилган парламентнинг илк қадамларининг, ундан нимани кутиш мумкин ва мумкин эмаслигининг таҳлилига бағишланади.\nСайлов қандай ўтказилди?\nБу галги парламент сайлови миллий қонунчиликка бир қатор ўзгаришлар киритилганидан кейин бўлиб ўтди. Масалан, ўнлаб сайлов жараёнига тегишли қонунлар қайта кўриб чиқилиб, улар ўрнига ягона Сайлов кодекси жорий этилди. Нодавлат ташкилотлар, маҳалла вакилларининг кузатувчи сифатида иштироки таъминланди ҳамда улар сайлов участкаси аъзолари ва чегараларини белгилашда иштирок этиши мумкин бўлди. Шу билан бир қаторда, қамоқхонадаги ёки ҳибсга олинган, аммо ижтимоий хавф туғдирмаётган шахслар сайловда қатнашиши таъминланди.\nЯна бир сезиларли ўзгариш парламентниг қуйи палатасида экологик ҳаракатга ажратилган квота олиб ташланиши ва 150 депутат тўғридан-тўғри сайланиши бўлди. Қолаверса, ОАВда жуда кўп марта таъкидланганидек, Европада хавфсизлик ва ҳамкорлик ташкилоти (ЕХҲТ) Демократик институтлар ва инсон ҳуқуқлари бюроси (ДИИҲБ) тўлақонли миссияси ҳамда ЕХҲТ Парламент Ассамблеяси делегацияси иштирок этгани сайловга ва Ўзбекистонда рўй бераётган ўзгаришларга катта қизиқиш билдирди. Сайлов кунлари Европа мамлакатларидан кўплаб сиёсатчилар ва парламент аъзолари делегация таркибида Ўзбекистонга ташриф буюрди. Бундан ташқари, МДҲ делегацияси, ШХТ ва бошқа қатор халқаро кузатувчилар делегациялари Ўзбекистонга келди.\nМамлакатда фаолият олиб бораётган элчихоналар ва халқаро ташкилот ходимлари ҳам сайловда кузатувчи сифатида иштирок этишига йўл очиб берилди.\nШуни айтиш жоизки, фақатгина ЙХҲТ/ДИИҲБ сайлов давомида мутлақ мустақил кузатувни амалга оширади. Ушбу ташкилотнинг Ўзбекистонга жўнатилган иккинчи тўлақонли миссияси (биринчиси 2016 йилги Президент сайловига жўнатилганди) айнан Олий Мажлис сайлови қандай ўтганини кузатди. Шу билан бирга, кузатувчилар миссияси бу галги сайловда ўз вакилларини Ўзбекистоннинг барча вилоятларига жўнатишга қарор қилди. Бу, аввало, ҳукуматнинг очиқроқ сиёсат олиб боришига, сайлов шаффоф бўлишига ижобий таъсир ўтказди. Қолаверса, қўшни мамлакатлар, хусусан Афғонистон билан муносабатлар янада яхшилангани, хавфсизлик чоралари кўрилгани сабаб Сурхондарё вилоятига ҳам халқаро кузатувчиларни юбориш шароити яратилди.\nУмуман олганда, Ўзбекистон ва ЙХҲТ/ДИИҲБ ўртасидаги муносабатлар мобайнида Ўзбекистон 2016 йилги Президент сайловидан сўнг илк бор миссия вакиллари мамлакатга қайта ташриф буюришини ва миссия билдирган тавсияларни кўриб чиқиб, амалиётга киритишда кўмаклашишини сўради. Буларнинг барчаси сайловолди ижобий фон яратилишига хизмат қилди. Аммо бу «Сайловлар» ҳикоясининг бир қисми холос.\nХалқаро кузатувчиларнинг парламент сайловлари бўлиб ўтаётган жараёнга, қонунчиликдаги ўзгаришларга ва умуман сайловлар ўтган муҳитга хилма-хил, баъзида эса бир-бирига тескари баҳолари кузатилди. Бу бир томондан табиий ҳол бўлса, бошқа тарафдан бир-бирига қарама-қаршилик инсонда турли саволлар, шубҳалар уйғотиши мумкин. Аслида ким қандай қилиб кузатувлар олиб борди?\nСубъектив баҳолаш ва инсон факторини ушбу жараёндан олиб ташлаш учун методика керак, албатта. Юқорида такидлаганимдек, ЙХҲТ/ДИИҲБда ушбу методика мавжуд ва синалган. МДҲ, ШҲТ ёхуд бошқа кузатувчиларда бундай методикани учратмаганман. Агар халқаро кузатувчиларнинг сайловга бағишланган оралиқ назоратларига эътибор қаратсак, кўпчилиги сайлов муайян жиддий хатоларсиз ўтганини айтди. Фақатгина ЙХҲТ/ДИИҲБ миссияси ўз оралиқ ҳисоботида батафсил равишда баъзи муаммо ва камчиликларни айтиб ўтди.\nФото: Материал муаллифи ДИИҲБ миссияси раҳбари Тана де Зулуета билан\nСайлов кампаниясида бир қанча янгиликлар жорий этилди. Масалан, теледебатлар вазиятни, аввалгидан фарқли ўлароқ, жонлантира олди. Умуман олганда, депутатларнинг дебатларда, телекўрсатувларда иштирокини эслаш қийин эди. Бу сафар ҳолат ўзгарди. Номзодлар, партия раҳбарлари турли иқтисодий, сиёсий ва ижтимоий муаммоларга қандай қарашини айта бошлади, бу жавоблар эса жамиятда турли баҳсларни келтириб чиқарди. Халқаро кузатувчилар сиёсий жонланиш рўй бераётганини таъкидлаган бўлса-да, бир қатор камчиликлар, ва ҳамон ўзгармаган жабҳалар ҳам йўқ эмас. Масалан, сайлов кампанияси тор доираларда қизиқиш уйғотгани (ҳисобот, 15-бет), сайловчилар билан учрашиш имконияти фақатгина рухсат олинганидан сўнг амалга оширилиши мумкинлиги, кампания давлат бюджети ҳисобидан ўтгани, бу пул номзодлага етишмаслиги, аммо бошқа манбалардан (масалан, сиёсий партияни қўллаб-қувватламоқчи бўлган фуқаролардан) маблағ олиш мумкин эмаслиги айтиб ўтилди (13-бет). Сайлов ўтказиш учун давлат ажратадиган маблағ ҳажми тахминан 8,12 миллиард сўм бўлган. Шунда ҳар бир партия учун тахминан 1,62 миллиард сўмдан тўғри келган (14-бет).\nСиёсий партиялар кампания жараёнида сиёсий рақибларининг сиёсий платформаларини деярли танқид қилмади, президент сиёсатини тўлиқ қўллаб-қувватлашини такрор-такрор айтди. Сиёсий рақобат кўзга ташланмади, кўпроқ анъанавий электоратларига мурожаат этиб, асосан ижтимоий ва иқтисодий муаммоларни кўтаришди. Сиёсий масалалар эса четда қолиб кетди. Шу сабаб сайлов маълум сценарий асосида ўтган деган фикрлар янгради.\nИжроия ҳокимияти ўта кучли бўлган Ўзбекистонда ижтимоий-иқтисодий муаммоларни ечиш бирламчи вазифа сифатида турибди, ундан сўнг ҳокимият вакилларида демократик ва сиёсий ислоҳотлар амалга оширилиши керак деган фикр ҳам йўқ эмас. Демак, сиёсий тадбир бўлмиш парламент сайловида айнан иқтисодий ва ижтимоий масалаларга эътибор берилгани ҳам бежиз эмас ва ижроия ҳокимиятининг ёндашувига тўлиқ мос келиб турибди. Кузатувчилар сайлов муҳити ва жараёни ҳақида тўплаган маълумотлари ҳам сценарий бўлгани рост бўлиши мумкинлигини қисман тасдиқлайди.\nСайловда халқаро кузатувчилар эътибор қаратган яна бир факт – мустақил номзодларнинг йўқлиги. Аслида бу ЙХҲТ/ДИИҲБнинг Ўзбекистонга олдин ҳам айтиб ўтган тавсияларидан бири. Норасмий манбаларга кўра, Ўзбекистонда аввал мавжуд бўлган мустақил номзодлар институти кейинчалик сайлов жараёнидан олиб ташлангани сабаби мустақил номзодлар йилдан йилга кам овоз тўплагани деб кўрсатилган. Марказий сайлов комиссиясидан олинган хабарларга кўра эса, бу масала Сайлов кодексини қабул қилиш пайтида муҳокама қилинган, лекин киритилмаган. Агар бу норма киритилса, Президент сайловида мустақил номзодлар иштирок этишига йўл очиб берилади. Демак, бунга ҳозирча ҳокимият тайёр эмас ва сайловнинг бу жиҳати ҳам ўзгармаган.\nСайловни ташкиллаштириш ва бошқариш аспекти ҳам ижобий тарафга ўзгармаётгани аён. ЙХҲТ/ДИИҲБ миссияси одатда сайловларни таққосламайди, аммо биз Ўзбекистонда бўлиб ўтган сайловларни солиштириб кўрсак, масалан, сайлов участкалари аъзоларининг ишида муайян камчиликлар кўзга ташланиб, бартараф этилмай келинаётгани маълум бўлади. Масалан, сўнгги парламент сайловида 130 та кузатилган сайлов участкаларда овоз санаш жараёни 42 фоизи салбий баҳоланган, 28 фоиз вазиятларда ўхшаш имзолар сайловчилар рўйхатида топилган, 23 фоиз участкаларда ваколати бўлмаган шахслар овоз санаш жараёнида қатнашган (ҳисобот, 21-бет).\nСайлов комиссиялари аъзолари учун ўтказилган тренинглар қандай ташкил этилгани ёки улар беҳуда кетгани ҳақида ўринли саволлар пайдо бўлади. Бу жиҳат ҳам, афсуски, ҳозирча ўзгармаган. Сайлов натижаларини тезликда сайлов участкаларида ва кейинроқ ҳудудий ва марказий комиссиялар томонидан эълон қилиш масаласи ҳам ЙХҲТ/ДИИҲБ ва Марказий сайлов комиссияси ўртасида муҳокама қилинган. Маълумотларни йиғиш, уларни табуляция қилиш ва тезликда оммага етказиш сайлов шаффоф ўтишининг гаровидир.\nМедиа соҳасида мамлакатда муайян эркинликлар сайловлардан аввал бошланган эди. Бу каби қатор ўзгаришлар сайлов пайтида ҳам ижобий рол ўйнади. Мустақил фикр манбаи сифатида кўпроқ блогерларга мурожаат қилинди.\nСайлов натижалари. Сиёсий иштирок ёки абсентеизм, партиялар вакиллари кузатуви\nБританиянинг нуфузли журнали The Economist Ўзбекистонни энг жадал суръатларда ҳар томонлама яхшиланган мамлакат деб атаган бўлса-да, сайловга келганда у «ярим жиддий» руҳда ўтган деб ёзди.\nХалқаро кузатувчиларнинг ҳисоботи ва хулосалари шуни кўрсатмоқдаки, сайлов сиёсий рақобат руҳида ўтмади. Яна бир кузатилган ҳолат, сиёсий партиялардан кузатувчиларнинг сайловдаги иштироки. ЙХҲТ/ДИИҲБ миссиясининг кузатувчилари берган маълумотга кўра, улар кузатган сайлов участкаларда сайлов участкаларининг очилиши ёки овозларни ҳисоблаш пайтида барча сиёсий партия вакиллари иштирок этмаган. Сайлов участкасида бўлганлари эса жараёнга қизиқиш билдирмаган. Ҳар бир овоз учун курашиши лозим бўлган сиёсий куч вакиллари учун бу қизиқ ҳолат, шундай эмасми?\nМарказий сайлов комиссиясининг ҳисоботи бўйича, сайловда 71,1 фоиз сайловчи қатнашган ва бу ҳозирча Ўзбекистондаги сайловларда иштирокнинг энг паст кўрсаткичидир. Рақам мамлакатда абсентеизм ёхуд сайловда иштирок этмаслик шукуҳи йўқмикан деган ўринли саволларни туғдиради. Сиёсий назарияда сиёсий абсентеизм деган тушунча сайловда маълум сабабларга кўра ихтиёрий иштирок этмаслик дегани. Кўпинча бунинг замирида сиёсий сабаблар ётади. Бу нормал ҳолат. Баъзан сайловчиларнинг сайловга умуман қизиқиши бўлмаслиги ҳам мумкин. Бу вазиятда сиёсий сабаблар мавжуд бўлиши шарт эмас. Сиёсий абсентеизм аслида сиёсий иштирокнинг бир туридир. Муаммо фақат сайловда иштирок этмасликка қарор қилиш сабабларида бўлиши мумкин. Агарда сабаб сайлов институтига ишонмасликда бўлса, бу муаммо, ва сайланадиган партия ва номзоднинг легитимлигини сўроқ остига қўйиши мумкин.\nПартияларнинг парламентда мандатлари сони (таққослаш)\nКелинг энди сайланган депутатларнинг неча фоизи қайта сайлангани ва қайси партияга мансублигини кўриб чиқсак. Демак, 2019 йилда парламент Қонунчилик палатаси сайловида атиги 30 фоиз номзод амалдаги депутат эди (ҳисобот, 2-бет). Бу парламент қуйи палатасининг 70 фоиз аъзолари янгиланишини англатади.\nАммо янги сайланган Олий Мажлис қуйи палатасининг партиялар эгаллаган мандатларни 2015–2019 йиллардаги рақамлар билан таққосласак, Риҳард Шмидт таҳлили бўйича «Миллий Тикланиш» партияси ва Экопартия мандатларида ўзгариш рўй бермагани, ХДП бешта мандат йўқотгани, «Адолат» СДП тўртта, Ўзбекистон Либерал-Демократик Партияси битта қўшимча мандат олгани намоён бўлади.\nДемак, сонлардаги кичик ўзгаришларни назарга олмасак, кескин ўзгаришлар бу ерда ҳам кузатилмаяпти. Ҳеч бир сиёсий партия парламентда ўзбошимчалик билан қарор қабул қилолмайди. Аммо ЎзЛиДеп миллий қонунчиликка биноан бош вазир номзодини кўрсатиш ҳуқуқига эга бўлди. Бу ерда ҳам қизиқ бир ҳолат: партия номзодни кўрсатиши мумкин, лекин номзодни бошқа партиялар қўллаб-қувватламаса-чи? Эслатиб ўтаман, ЎзЛиДепда 150 та депутатлик ўрнидан атиги 53 та мандат бор. Демак, партия коалицияга бориши шарт. Бу нормал ҳолат. Бошқа давлатларда ҳам партиялар олдиндан музокаралар олиб бориб, номзод ҳақида келишади. Сўнг парламентда бу номзод илгари сурилади. Биз бу жараённи кузатмадик. Партиялардан бош вазирликка номзод айнан номзодга овоз бериш палласида муҳокама қилинди ва тақдим этилди. Сайловдан аввал бошқа номзодни кўрсатмоқчи бўлган партия ҳам ўзгача фикр билдиргани кузатилмади.\nСайловдан кейинги илк қадамлар\nПарламентга бўлган ишонч халқ ичида юқори эмаслиги ҳақида гаплар тарқалгани рост. Масалан, журналист ва блогер Никита Макаренко «Менинг фикрим» платформасида жойланган ва Тошкентда дарахт кесилишига қарши бўлган петиция Олий Мажлис қуйи палатаси томонидан кўриб чиқилиб, қўллаб-қувватланмаганидан сўнг Олий Мажлис одамларнинг овозини эшитиш ва истагини қондиришга кучи етмаслигини такидлайди. Янги сайланган парламент бошқача бўлишига ишонч борми? Сайланганидан кейин депутатлар нима каромат кўрсатди, деган ўринли саволлар берилиши эса тайин гап.\nБу саволларга жавоб излаб, аввало, Олий Мажлис қуйи палатасининг веб-сайтига юзланамиз. Сайтдан маълумки, депутатлар қонун лойиҳаларни ишлаб чиқиш, ҳисоботларни тинглаш, парламентдаги фракцияларнинг позициясини белгилаш билан машғул. Демак, парламент ишлаяпти деган хулоса келиб чиқяпти.\nСаволни бироз бошқача қўйсак-да, депутатлар сайланганидан кейин халқ вакиллари сифатида қандай ташаббуслар билан чиқишганига назар ташласак. ОАВда ёритилган илк ташаббуслардан бири Олий Мажлис атрофини ўраб турган панжара олиб ташланиши бўлди. Бу ташаббусни барча сиёсий партиялар илгари сурган. Албатта, ғоя амалга ошса (панжара ҳамон олиб ташланганича йўқ), Олий Мажлис халққа бироз бўлса-да очиқ эканининг рамзий шаклда ифодалармиди.\nСиёсий партияларга мансуб депутатлар ва партия раҳбарлари ҳам жуда фаол бўлмоқда. Масалан, «Миллий тикланиш» партияси етакчиси ва қуйи палатанинг спикер ўринбосари Алишер Қодиров билдирган иккита фикр ижтимоий тармоқларда, блогер, журналистлар ва баъзи экспертлар томонидан муҳокама қилиняпти. Биринчиси, Алишер Қодиров ўзбек тилига бағишланган Халқаро пресс-клуб анжуманида Қозоғистонда қозоқ тилини билмаганлар давлат ишига қабул қилинмаслиги ҳақида билдирган фикри бўлса, иккинчиси яқиндагина ижтимоий тармоқларда Олтинсой воқеалари сабаб айтган «Мендан ҳеч нарса кутманг, мени сайламагансиз» деган гаплари бўлди. Депутатнинг бу иккала гапига, менимча, етарли фикрлар, изоҳлар ва танқидлар бериб бўлинди.\nДепутат Алишер Қодиров «мени сайламагансиз» деган комментини ўчириб ташлади\n«Алишер Қодировдан бошқа ҳаммага хайрли тонг». «Миллий тикланиш» лидерининг Сурхондарё воқеалари ҳақидаги баёноти ижтимоий тармоқлар муҳокамасида\nМавзу нуқтаи назаридан қарайдиган бўлсак, шов-шувли гаплар депутатлар ва миллий парламентимизга халқнинг эътиборни қаратса-да, парламентга ишончни оширмаяпти. Масалан, Германиянинг Бундестаги халқ учун деярли ҳар доим очиқ, исталган фуқаро навбатда туриб, катта муҳокамалар залида ажратилган жойга ўтиб муҳокама ва тортишув жараёнини кузатиши мумкин. Бундестаг биносида экскурсиялар узлуксиз давом этади.\nБошқа давлатларда ҳам депутатлар жанжалларга аралашади, ҳатто ўзлари жанжал чиқариб туради. Ўзларига қандай бўлса-да эътибор қаратиш, пиар бу жанжаллардан кўзланган мақсад бўлади одатда. Популист сиёсатчилар бу йўл билан сиёсий капитал ҳам тўплаб олади. Зиддият чиқарадиган масалаларни кўтариб, электоратига ёқадиган гап айтишади. Бу, албатта, сайловчиларнинг овози депутат сайланишига зарур бўлса.\nБизнинг депутатларга келсак, уларнинг ОАВ ва ижтимоий тармоқларда халқ билан мулоқоти, биз уларни таниётганинмиз ижобий ҳолат деб биламан. Улар учун ҳам бу янги ҳолат, улар томошаларсиз, уюштирилган учрашувларсиз, реал мулоқотга ўрганяпти. Бу жараён давом этишини истардим. Депутатлар ва бошқа амалдорлар оммавийликка ўрганиб, хатоларини тан олиб (Алишер Қодиров танқидларни рад этди, масалан), ривожланиб борса, нур устига аъло нур.\nМуаммоимиз шундаки, менимча, депутатлар баъзида халқ вакили эканини эсдан чиқариб қўяди. Электорат манфаатлари учун гаприши ва ишлаши керак эканини унутишади, уларнинг фикри ижро ҳокимияти билан бир жойдан чиқади. Улар гапирганда халқ дардидан йироқ амалдорларга ўхшаб қолади. Ривожланган давлатлардаги вазият шу жиҳатдан ҳам фарқ қилади – бу каби вазиятларда депутатлар одатда сайловчилар тарафини олади.\nБу вазиятни ўзгартириш учун сайлов сифатан ўзгариши, депутат мандатини сайловчидан олишини сезиб, билиб туриши керак.\nЎзбекистонда 2019 йилги парламент сайлови муайян қонуний ва ташкилий янгилик ва ўзгаришлар билан аввалги сайловлардан фарқ қилди. Бироқ қуйидагилар ҳамон парламентни тўлиқ янгиланишига ва мустақил сиёсий куч бўлишига тўсқинлик қилмоқда:\nянги сиёсий партиялар рўйхатдан ўтиши қийин (ҳатто НТТни рўйхатдан ўтказиш муаммолиги ҳақида қатор мақолалар ёзилган);\nмустақил номзодлар сайловда қатнашиш имкониятига эга эмас;\nфуқароларнинг эркин тўпланиш ҳуқуқи тўлиқ таъминланмаган (маҳаллий бошқарув органидан, ИИВдан рухсат сўраш керак);\n2015–2019 йилги парламент билан таққослаганда, партияларнинг мандатлар сони деярли ўзгармаган. Партиялар ҳозирча мустақил ва ўзаро келишган ҳолда ишлаётганлари ҳақида фактлар ўз тасдиғини топгани йўқ;\n2019 йилги сайлов натижасида сайланган депутатлар ҳозирча жамиятда долзарб бўлиб турган масалаларга ечим топаётгани йўқ, аксинча, шов-шув ва жанжалларга аралашиб қолмоқда. Бу депутатлик корпуси ишига халқ томонидан ижобий баҳо берилмаётганига ёки депутатларнинг фаолиятига нисбатдан бефарқликка олиб келмоқда. Келажакда бу ҳолат давом этса, сайловолди абсентеизмнинг кучайишига олиб келиши мумкин. Натижада депутатлар ўз сайловчиларнинг, улар мансуб бўлган ижтимоий қатламларнинг манфаатларини ҳимоя қила олмасалар, Олий Мажлис реал кучга эга бўлмаган иммитацион орган бўлиб қолиш эҳтимоли катта.\n19:02, 17.01.2021 // 76924\n11:24 Кеча // 75064\n17:24 Кеча // 70885\n19:22, 17.01.2021 // 63124\nҚашқадарёдаги ҳокимлар даволаниш учун Тошкентга жўнаб кетди. Энди уларнинг ўрнини ёшлар эгаллайди\n23:15, 17.01.2021 // 58977\nInstagram: Ўзбекистонда фильм ишлаётган Фарҳод Маҳмудов, севган инсонини кўрсатган Ойдин Юсупова, ички овозига қулоқ тутаётган Лола


Мирзиёев: Беларусдан ўтган йили илтимос қилиб картошка олиб келдим\n09:29 / 07.04.2018 73319\nАкадемик бўлдими миллатга, ватанга хизмат қилиши керак. Самимий хизмат қилиши керак. Самимий дегани – мактаб яратиши керак. Агар биз ёшларни илмга қайтармасак, илмий салоҳиятимизни кучайтирмасак, эртага дунё ҳамжамиятида рақобатбардош бўла олмаймиз! Жуда ақлли, илмга ташна бўлган ёшларимиз кўп. Кечаги қарор ҳам шу ҳақида – ўша ёшлар илмга, лабораторияларга қайтсин. Орқага йўл йўқ. Қандай бўлмаса ҳам олдинга юрамиз. Енгил бўлмайди, оғир бўлади. Тартиб бундан ҳам қаттиқ бўлади. Талаб бундан уч баробар кучли бўлади. Халқимизни ишончини қозониш – бу мен учун энг катта, буюк масала. Ҳаммамиз биргаликда ҳаракат қилсак, шунда натижага эришамиз”, - деди Мирзиёев.\nФото: Шавкат Мирзиёев «Humo Arena» муз саройининг очилиш маросимида иштирок этди


Исо менинг чўпоним 1 — Dilkashradio.com\nАссалому алайкум хурматли радио тингловчи мухлислар. Сиз азиз тингловчилар билан яна радио орқали учрашиб турганимиздан бағоят миннадормиз. Азизлар агар биз, Исо Исроилда таълим берган вақтда яшаганимизда, қўйлар ҳақида кўп нарсаларни билган бўлардик. Ўша пайтларда қўйларни қурбонликка келтиришарди. Хозирги кунда хам ушбу одат айрим мамлакатларда камроқ бўлсада учраб туради. Шунинг учун ҳатто шаҳарларда яшайдиган одамлар ҳам қўй нималигини билишарди.\nШу билан бирга улар чўпонлар ҳақида ҳам озгина маълумотга эга эдилар. Исо қўй ва чўпонлар ҳақида гапирарди, чунки одамлар У нима ҳақида гапираётганини тушунардилар. Исроил территориясининг кўп қисми қуруқ, шунинг учун баъзи пайтларда чўпонлар қўйлари учун ўт топишдан қийналардилар. Кўпинча чўпонларга уйлардан чиқиб кетишга ва қўйларига озуқа топиш учун олис жойларга боришга тўғри келарди. Кўп марта улар уйларидан шунақа узоқ жойларда бўлишга тўғри келганки, ҳатто қоронғу тушганда улар қўйлари билан далада ёки тоғларда ётиб қолишарди.\nОчиқ ҳавода ухлаш хавфли эди, чунки қўйларни ўғирламоқчи бўлган ўғрилар ва ҳатто ёввойи ҳайвонлар ҳам бўлган, қайсики чўпонларни нобуд қилишлари мумкин эди. Шунинг учун кун ботишдан олдин чўпонлар қўйлари омон қоладиган ғорни топишга ҳаракат қилишарди ёки қўйларни ҳайдаб киргизиш учун ётарга жой тайёрлашарди. Чўпонлар тайёрлайдиган жой унчалик катта бўлмаган қўйҳонага ўхшарди, унинг деворлари эса турли хил буталардан ва тошлардан иборат эди. Қоронғу тушганда чўпонлар ўз қўйларни ушбу ҳимояланган жойга ҳайдаб киргизишарди. Шундан кейин чўпон кираверишда ётарди.\nҚўйхонага кириш учун ҳар бир одам чўпон олдидан ўтиб кетиши керак эди. У қўйхонанинг эшиги ёки дарвозаси сингари эди. Қўйхонанинг фақат битта эшиги бор эди. Эшикда эса чўпон ётарди. Юханно мактубининг 10 боби 7 оятида шундай ёзилган. Сизларга ростини айтай: Мен қўйларнинг эшигиман”. Албатта Раббимиз Исо ушбу оят орқали, У Ўзини хавфсиз жойга олиб борадиган йўл эканини назарда тутган эди. Ташқарида, яъни бу дунёда шайтон, унинг ёвуз руҳлари ва ўлим бор. Улар қўйларни ўлдирадиган ва ейдиган ўғри ва ёввойи ҳайвонларга ўхшайди.\nЮҳанно мактубининг 8:44да Исо шайтонни ёлғончи ва одам ўлдирувчи деб атади. Шайтон инсонларни шундай фикрлашага мажбур қиляптики, гуёки у билан бирга бўлиш хавфсиздир. Шайтон одамларни минг йиллар давомида алдаб ва барбод қилиб келяпти. Қўйхонанинг, ҳаётни сақлаб қоладиган бехатар жойнинг фақат битта эшиги ёки дарвозаси бор. Исо Худодир ва У Қутқарувчидир. Исо абадий ҳаётнинг ягона эшигидир. Бошқа йўл йўқ. Чўпон қўйларини қанчалик севиб уларга ғамҳўрлик қилса, Раббий Исо ҳам шундай ғамхурлик қилади. Хамма Ўзининг фарзандларини яхши кўради ва уларга ғамҳўрлик қилади. У шайтондан, гуноҳдан ва ўлимдан бизларни асраб, бизнинг Халоскоримиз бўлишни хоҳлайди. Унга ишониб ўз хаётингизни топширишингиз мумкин. Шу билан сухбатимиз ўз нихоясига етди хайр саломат бўлинглар.\nГахази 2 қисм


00:00 / 06.01.2012 | eski savollar | 1699\n, ассаламу алайкум мухтарам шайх хазратлари. саволим шундан иборатки, ислом оламида маьноларни тулик еритиб баен килиб берадиган машхур тафсир китоблари кайсилар? мумкин булса уч -турттасининг номини айтсангиз, Оллох сиздан рози булсин.рахмат\n- Бу саволингизга янги ёзиб битирилган ва нашрга тайёрланаётган “Улумул Қуръон” номли китобимдан иқтибос келтириш ила жавоб беришга ижозат бергайсиз:- Имом Имодиддин Исмоил ибн Касирнинг «Тафсирул Қуръонул азим» тафсири.Ибн Касир раҳматуллоҳи алайҳи 701 ҳижрий йилда таваллуд топиб, 774 йилда вафот этган. У кишининг тафсири энг саҳиҳ тафсирлардан бири ҳисобланади. У киши Қуръони Каримни Расулуллоҳ соллаллоҳу алайҳи васаллам, саҳобалар ва тобеъинлардан ҳамда ривоят қилинган хабарлар ила тафсир қилган. “Тафсиру Ибн Касир” «Тафсир бил маъсур» услубида ёзилган тафсирлар ичида энг мушҳурларидан бири бўлиб, имом Табарийнинг тафсирларидан кейинги, иккинчи ўринда туради. Имом Ибн Касир ўзининг бу тафсирига узун муқаддима ёзиб, унда Қуръони Карим ва тафсирга оид жуда кўп маълумотларни келтирган. У киши оятни келтиргандан кейин осон сўзлари билан тафсир қилади. Агар бир оятни бошқа бири билан равшанлаштириш имкони бўлса, ўшани қилади. Кейин мазкур икки оятни солиштиради. Сўнгра тафсир қилинаётган оятга боғлиқ ҳадисларни келтира бошлайди. Уларнинг қай бирини ҳужжат қилиш мумкин, қайбирини ҳужжат қилиш мумкин эмаслигини ҳам баён қилади. Кейин ўша оятга боғлиқ саҳобалар, тобеъинлар ва ўтган уламоларнинг сўзларини келтиради.мазкур қавллардан қай бири кучли ва қай бири кучсиз эканини ҳам баён қилади. Имом Ибн Касир ўз тафсирида Ибн Жарир Тобарий, Ибн Аби Ҳотим ва Ибн Атиййаларнинг тафсирларидан фойдаланган. “Тафсиру Ибн Касир”нинг энг кўзга кўринган тарафларидан бири Исроилиёт қиссаларини танқид қилиши ва улардан одамларни огоҳлантиришидир.“Тафсиру Ибн Касир”да фиқҳий муноқашалар ҳам мавжуд. Ҳукм оятларини тафсир қилиш жараёнида Ибн Касир раҳматуллоҳи алайҳи фақиҳларнинг сўзлари ва тортишувларини ҳам келтиради. Бу тафсир жуда кўп марта нашр қилинди ва қилинмоқда. Шайх Муҳаммад Али Собуний “Тафсиру Ибн Касир”ни мухтасар ҳам қилган. У ҳам бир неча бор нашр қилинди.-\tТафсири Насафий.Имом Абул Барокот Абдуллоҳ ибн Аҳмад ибн Маҳмуд Насафий. Бу улуғ имом Насаф шаҳрида таваллуд топганлар. (Насаф шаҳри ҳозир Қарши деб номланади). Имом Насафий 701 ҳижрий санада вафот этганлар. Насафийнинг тафсир китоблари «Мадорукут танзил ва ҳақоиқут таъвил» деб номланган. Бу китоб кўпчиликнинг таҳсинига сазовор бўлган ва бўлиб келмоқда. У китоб энг улуғ ва ҳажми ўртача китоблардан. Иборалари осон. Эъроб, қиорат, бадийъ ва баён, балоғат ва фасоҳат илмларини ўзи ичига олган. Ақийдада Аҳли Сунна ва жамоанинг қавлини келтирган. Бидъат ва залолатлардан холи. Узун ҳам, қисқа ҳам эмас.Имом Насафий ўзларининг «Мадорикут танзил» номли тафсир китобларини таълиф қилишда Имом Замахшарийнинг «Кашшоф» тафсиридан фойдаланган. Имом Насафийнинг «Мадорикут танзил» номли бу китоблари ҳозирги кунимизгача уламо ва толиб илмлар орасида зўр эътибор билан шуҳрат топиб келмоқда ва кўпгина Ислом ўқув юртларида қўлланма сифатида ишлатиб келинмоқда.“Ат-Таҳрийр ват-Танвийр” - Тоҳир ибн Ашур.- Туниснинг кўзга кўринган олимларидан бири бўлмиш шайх Тоҳир ибн Ашур раҳматуллоҳи алайҳи “Ат-Таҳрийр ват-Танвийр” номли катта ва мукаммал тафсир ёзган. Шайх Тоҳир ибн Ашурнинг шогирдлари ва мутахассисларнинг таъкидлашларича у киши ўз тафсирини йигирма йилда ёзиб битирган. Бу тафсирнинг эгаси ҳар бир нарсани эринмай мукаммал баён қилган. Айниқса луғат бўйича олиб борган тадқиқотлари таҳсинга сазовор. Шунингдек, илмий тадқиқотлари ҳам. Шунингдек шайх Тоҳир ибн Ашур фиқҳий масалаларни ҳам батафсил ёритган. Янги пайдо бўлган ҳаётий муаммолар ва маданий қарашларни ҳам ўз жойида ҳал қилган. Шайх Муҳаммад Тоҳир ибн Ашур раҳматуллоҳи алайҳининг ўзи муқаддимасида таъкидлашича қуйидаги тафсирлар муҳим ҳисобланади:Кашшоф – Замахшарий.Ал-Муҳаррар ал-Важийз – Ибн Атиййа.Мафотийҳул ғайб – фахриддин Розий.Тафсири Байзовий.Тафсири Олусий.Тийбий, Қазвийний, Қутб ва Тафтазонийлар Кашшофга ёзган ҳошиялар.Хафочи Тафсири Байзовийга ёзган ҳошия.Тафсири Абу Саъуд.Тафсири Қуртубий.Тафсири Табарий...Албатта, Шайх Тоҳир ибн Ашур раҳматуллоҳи алайҳи ўзининг тафсирида мазкур тафсирлардан фойдаланган бўлади. Аммо ўзининг айтишича, чўзилиб кетмаслиги учун қаердан олганини айтмаган.Шайх Тоҳир ибн Ашур раҳматуллоҳи алайҳи Қуръони Карим эъжози турларига, балоғат нуқталарига, бадиий усулубларга катта эътибор берган. Шунингдек, оятларнинг бир бирига боғланиш муносабатларини ҳам баён қилган. Ҳар бир суранинг мақсадларини ҳам батафсил айтиб ўтган. Ҳар бир сўзнинг араб тилидаги маъноларини чуқур тушунтирган. Шайх Тоҳир ибн Ашур раҳматуллоҳи алайҳининг айтишича китобнинг тўлиқ номи “Таҳрири маънас садид ва танвири ақлил жадид мин тафсири китабил мажид”.Муаллиф ўз тафсирининг аввалида Қуръони Карим ва унинг тафсирига оид ўнта муқаддима ёзган ва сўнгра “Фотиҳа” сурасини тафсир қилишни бошлаган.Ҳар бир суранинг исми ва унинг нозил бўлиш вақти ва шароити ҳамда унга боғлиқ бошқа маълумотларни батафсил келтирган. Бу маълумотларнинг хулосасини айтган.Бақара сураси тафсири аввалида “Алиф лаам мийм” ҳарфларини келтириб, бу ва бунга ўхшаш ҳижо ҳарфлари ҳақидаги кўплаб маълумотларни тақдим қилган. Шу тариқа китоб катта маълумотлар тўпламига айланган.Турли сабабларга кўра мен Шайх Тоҳир ибн Ашур раҳматуллоҳи алайҳининг баъзи шогирдлари билан суҳбатларда бўлдим. Уларнинг айтишларича устозлари жуда ҳам талабчан киши экан. Тафсирни ёзгандан кейин ҳам ҳар варақнинг қўлёзмасини қайта қайта кўрар, таҳрир қилар ва тузатишлар киритар экан.Мен бу тафсир билан чет элда ўқишда бўлганимда танишга эдим. Кейинроқ, айниқса, Қуръони Карим маъноларини рус тилига таржима қилиш ва “Тафсири Ҳилол”ни рус тилига таржима қилиш жараёнида уни асрсий манбалардан қилиб олдим. Шу тариқа бу тафсир билан жуда яқиндан танишдим. Ҳақиқатда мақтовга сазовор илмий иш эканига тўла ишонч ҳосил қилдим.Аллоҳ бу тафсирнинг муаллифи Шайх Тоҳир ибн Ашурни Ўз раҳматига олган бўлсин.Ат-Тафсир ал-Мунийр фил ақийдати ваш шарийати вал манҳаж – Ваҳба Мустафо Зуҳайлий.Машҳур олим ва фақиҳ доктор Ваҳба Мустафо Зуҳайлий ҳазратлари ўзининг ҳозир биз ҳақида сўз юритаётганимиз “Ат-Тафсир ал-Мунийр” номли китобининг муфаддимасида айтишича ушбу тафсирни ёзишга катта илмий ишларни амалга ошириб бўлганидан кейингина журъат қилган. Аввал усулул фиқҳ бўйича икки жилдилк катта китоб ёзган. Кейин ҳаммага машҳур бўлган “Ал-фиқҳул Исламиюю ва адиллатуҳу” деб номланган барча мазҳабларни ўзи ичига олган саккиз жилдлик қомусий асарини чиқарган. Олий ўқув юртларида ўттиз йил устозлик қилган. Имом Самарқандийнинг “Туҳфатул фуқаҳо” китобидаги ҳадисларнинг таҳқиқ қилган. Минг тўрт юзга яқин ҳадисдан иборат бўлган “Мустафо мин аҳодийси Мустафо” номли китобни қилган. Яна бошқа ўттиздан ортиқ энсклопедик асарлар битган.Шайх Ваҳба Мустафо Зуҳайлий ҳазратларининг “Ат-Тафсир ал-Мунийр”нинг муқддимасида ёзишича бу тафсирни ёзишдан мақсад мусулмонни ҳам, мусулмонмасни ҳам ҳозирда буст-бутун турган ягона илоҳий ваҳий билан боғлашдир.У киши ўз тафсирида нақл билан ақлни жамлаган. Янги ва эски мўътабар тафсирлардан фойдаланган. Шунингдек, Қуръони Карим, унинг нозил бўлиш сабаблари ҳақидаги бошқа ёзувлардан ҳам истифода қилган. Шайх Ваҳба Мустафо Зуҳайлий “Ат-Тафсир ал-Мунийр”ни ёзишда режа асосида иш юритган;1. Қуръони Карим оятларини мавзуга қараб тақсимлаб, сарлавҳалар қўйиш.2. Ҳар бир суранинг умумий маъносини баён қилиш.3. Луғавий изоҳлар бериш.4. Оятларнинг нозил бўлиши ҳақидаги саҳиҳ ривоятларни келтириш. Заифларини ташлаш.5. Набийлар қиссалари, Бадр ва Уҳуд жанглари каби катта Ислом ҳодисаларини энг ишончли сийрат китоблари асоосида ёритиш.6. Тафсир ва баён қилиш.7. Оятлардан чиқарилган ҳукмлар ҳақида сўз юритиш.8. Балоғат ва эъробга оид маълумотларни келтириш.Тафсир осон ва равон тил билан ёзилган. Ҳамма нарса гўзал ва мукаммал тартиб билан келтирилгани учун маълумотларни ўзлаштириб олиш осон.Шайх Ваҳба Мустафо Зуҳайлий ҳазратларининг “Ат-Тафсир ал-Мунийр” деб аталган тафсири ўттиз жуздан иборат бўлиб, ўн беш жилдда чоп этилган. Ўттиз биринчи ва иккинчи жузлар алоҳида ўн олтинчи жилдда бўлиб тафсирнинг феҳрастидан иборатдир. У орқали тафсирдаги истаган мавзуни осонлик билан топиб олиш имкони мавжуд.\nИстиоза, басмала ҳақида


09:05 / 13.09.2017\nОқ уйнинг стратегик масалалар бўйича собиқ маслаҳатчиси Стив Бэнноннинг South China Morning Post газетасига берган интервьюсида маълум қилишича, АҚШ ва Хитой ўртасидаги савдо урушига йўл қўймасликнинг иложи бор.\n«Менинг фикримча, биз ҳар икки давлатга зиён келтирувчи савдо урушини четлаб ўтишимиз мумкин. Биз қандайдир йўл билан келишиб олишимиз даркор», - деди Ҳонконгдаги инвестицион форумга ташриф буюрган Бэннон.\nУнинг таъкидлашича, АҚШ Хитой томонидан интеллектуал ҳуқуқларнинг эҳтимолий бузилиши иши бўйича тергов натижаларини Қўшма Штатлар президенти Дональд Трамп Пекинга ташриф буюришидан аввал эълон қилади. Ташриф эса ноябрь ойига режалаштирилган.\nАввалроқ Трамп куз охирига қадар Хитойга ташриф буюриши хабар берилганди.


Тадбиркорлик фаолияти – давлат ҳимоясида - Huquq.uz\nМамлакатимизда сўнгги йилларда тадбиркорликни ривожлантириш, инвестиция жалб қилиш ва бизнесни юритиш учун қулай муҳит яратиш, тадбиркорларнинг қонуний манфаатларини ҳимоя қилиш бўйича кенг кўламли ишлар амалга оширилмоқда. Жумладан, солиқ тизими, рухсат берувчи ҳужжатларни олиш тартиби сезиларли даражада соддалаштирилди, тадбиркорлик субъектларининг молиявий-хўжалик фаолияти билан боғлиқ бўлмаган режали текширишлар бекор қилинди.\nАҳоли билан мулоқот тизимини йўлга қўйиш, турмушини яхшилаш, ҳудудларни ривожлантиришда ҳокимларнинг шахсий жавобгарлигини ошириш бўйича комплекс чоралар кўрилмоқда.\nПрезидентимиз Шавкат Мирзиёевнинг 2019 йил 14 майдаги «Тадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида»ги фармонида ҳам аҳолини тадбиркорликка кенгроқ жалб этишга тўсқинлик қилувчи омилларни бартараф этиш чоралари белгилаб берилган. Мазкур фармонга кўра Бош вазирнинг Тадбиркорлар мурожаатларини кўриб чиқиш қабулхоналари фаолиятини ташкил этиш ва мувофиқлаштириш котибияти, Қорақалпоғистон Республикаси, вилоятлар ва Тошкент шаҳрида ҳамда туман ва шаҳарларда Бош вазирнинг Тадбиркорлар мурожаатларини кўриб чиқиш қабулхоналари ташкил этилди. Энди тадбиркорликни ривожлантиришга ва чет эл инвестициясини жалб этишга тўсқинлик қилаётган муаммолар бартараф этилиб, тизимли муаммоларни мониторинг қилиш ҳамда бу соҳадаги қонун ҳужжатларини такомиллаштириш бўйича таклифлар тайёрлаб борилади.\nДарҳақиқат, бугун мамлакатимизда тадбиркорлик соҳасининг ҳуқуқий пойдевори мустаҳкамланмоқда. Жумладан, 2020 йилнинг 8 июнь куни давлат раҳбарининг «Тадбиркорлик фаолияти ва ўзини ўзи банд қилишни давлат томонидан тартибга солишни соддалаштириш чора-тадбирлари тўғрисида»ги қарори қабул қилиниб, ўзини ўзи банд қилган шахслар шуғулланиши мумкин бўлган ишларнинг тури кўпайтирилди. Умуман олганда, мазкур қарор ҳам иқтисодий барқарорликни таъминлаш, ишбилармон фуқароларни қўллаб-қувватлашга хизмат қилади.\n2020 йилда жаҳон миқёсида «Covid-19» инфекциясининг тарқалишига қарши курашиш энг долзарб масалалардан бирига айланди. Айни кунларда бутун дунё, хусусан, мамлакатимизда ҳам коронавирус пандемияси сабаб халқимиз синовли кунларни бошдан кечирмоқда. Ҳукумат муҳтожларни қўллаб-қувватлашга ҳаракат қилаётган бўлса, прокуратура органлари тадбиркорлик субъектларининг ҳуқуқ ва қонуний манфаатларини ҳимоя қилиш чорасини кўрмоқда.\n2020 йилнинг 6 ойи давомида прокуратура органларига 1007 қисқа рақамли ишонч телефони орқали тадбиркорлардан 2 614 та мурожаат келиб тушган.\nТадбиркорлар асосан вилоят, туман ва шаҳар ҳокимларининг ноқонуний қарорларидан норози. Ана шундай қарорларга нисбатан муносабат билдирилиб, тадбиркорларнинг ҳуқуқлари тикланаяпти.\nБош прокуратурага тадбиркорлардан келиб тушаётган миннатдорчилик мактубларини меҳнатимиз самараси десак бўлади. Мисол учун, тадбиркор К.Каримов «Navbahor agro omad» фермер хўжалиги раҳбари сифатида бир неча йилдан буён қишлоқ хўжалиги маҳсулотларини чет элга экспорт қилиб, барқарор даромад манбаига эга иш ўринларини яратишга ўз ҳиссасини қўшиб келаётганини маълум қилган. Аммо 2020 йилнинг 31 май куни корхонанинг 23 700 долларлик 19 тонна ўрик ортилган автомашинаси Фарғона вилояти, Олтиариқ туманида ноқонуний равишда ушлаб қолиниб, Қирғизистон ва Қозоғистон орқали Россияга чиқишига рухсат берилмаган. Тадбиркор мазкур ҳолат юзасидан Навоий вилояти прокуратураси орқали Бош прокуратурага мурожаат қилганидан сўнг ушбу масала ўз ечимини топиб, шу куннинг ўзида маҳсулот экспортга йўналтирилган.\nЯна бир тадбиркор И.Тожибоев ўзи раҳбарлик қилаётган «Uz-Segang» МЧЖ 2019 йилдан буён Фарғона шаҳрида қишлоқ хўжалиги маҳсулотларини қайта ишлаш ва экспорт қилишда муаммоларга дуч келаётганини баён этган. Тадбиркорнинг таъкидлашича, март ойида Республика экспортга кўмаклашиш штабининг Фарғона вилоятидаги ташрифи давомида прокуратура ходимлари унинг корхонасига келиб, умумий қиймати 1,28 млн. евро бўлган гилос калибровкаси ва қадоқлаш ускуналарига мувофиқлик сертификати олиш ҳамда ортиқча тўланган 376 млн. сўм қўшимча қиймат солиғини қайтаришга оид муаммосини ўрганиб чиққан.\nНатижада тадбиркорнинг мувофиқлик сертификати олишдаги муаммоси ҳал этилиб, ортиқча тўланган 376 млн. сўм солиқни ДСҚ ва Молия вазирлиги орқали қайтариш масаласи назоратга олингани маълум қилинган.\nБу каби мактублар тадбиркорларнинг турли муаммоларига ечим топилаётганидан дарак беради. Энг муҳими, прокуратура органлари зиммасига юкланган вазифаларни бажариш орқали тадбиркорларнинг, халқимизнинг ишончини қозонмоқда.


Украина конституцион ўзгартишларни қабул қилди\n17:19 / 16.07.2015\nУкраина Олий Радаси мамлакатда марказлаштиришни тугатиш борасида конституцияга президент Пётр Порошенко томонидан таклиф қилинган ўзгартишларни қабул қилди. Йиғилиш парламент сайти орқали трансляция қилинди.\nҚонун лойиҳасини 288 нафар депутат қўллаб-қувватлади.\nОвоз беришдан олдин Порошенко чиқиш қилди. Шундан сўнг депутатлар давлат мадҳиясини ижро этдилар.


Ўзбекистондаги рус ҳарбий базаси: ҳақиқат ва тахминлар\nРоссия яқин келажакда Ўзбекистонда ўз ҳарбий базасинини очишини кўпгина сиёсатчилар башорат қилиб келади. Бироқ Ўзбекистонга сафарини якунлаган Россия бош вазири Михаил Фрадков Тошкентда бу масала муҳокама қилинмаганини билдирди.\nРоссиянинг ИТАР-ТАСС ва “Новости” агентликлари М.Фрадков: “Мен бундай музокараларни олиб бормадим, боз устига, қандайдир муайян доиралардаги масалаларни муҳокама қилмадим. Биз музокара қилаётган томонларнинг ваколатида бўлган ҳарбий-техникавий ҳамкорлик масалаларини муҳокама қилдик, холос”, - дегани ҳақида хабар тарқатди.\nЎзбекистонда Россия ҳарбий базасининг пайдо бўлиши истиқболлари ҳақидаги тахминлар дастлаб Андижон воқеаларидан кейин АҚШ ҳарбийлари Хонободдан ҳайдалганидан сўнг илгари сурила бошлаганди.\nЎтган йилнинг ёзида Ўзбекистон президенти Ислом Каримов Коллектив хавфсизлик шартномаси ташкилотига қайтишини эълон қилгандан бери эса рус қўшинларининг ўзбек ерига қайтиши вақт масаласи, деган таъкидлар пайдо бўлди.\nРоссиялик ҳарбий таҳлилчи Павел Фельгенгауэр Ўзбекистонда ўз ҳарбий базасига эга бўлишнинг Москва учун амалийдан сиёсий аҳамияти кўпроқ бўлиши мумкинлигини айтади.\n“Умуман Россия базасининг ташкил қилиниши реалдир. Россиянинг Қирғизистонда ҳам ҳарбий аҳамияти катта бўлмаган базаси бор. Ўзбекистонда ҳам бундай базанинг пайдо бўлиши Кремлнинг бугунги империячилик сиёсати нуқтаи назаридан Россиянинг собиқ иттифоқ ҳудудларида яна ўз мавқеини тиклаётганини намойиш қилиши мумкин. Унинг ҳарбий аҳамияти унчалик юксак бўлмаслиги ҳам мумкин, лекин бундай базанинг пайдо бўлиши эҳтимоллари бор, албатта”, - деди таҳлилчи.\n“Фрадковнинг Тошкентда бу масалани муҳокама қилмаганини айтгани эса ҳарбий масалалар унинг ваколатига кирмаслиги билан боғлиқ, - дея сўзларини давом эттирди П.Фельгенгауэр. - Бош вазирнинг ҳарбий соҳанинг иқтисодий жиҳатларигагина қандайдир алоқалари бўлиши мумкиндир. Ҳарбий-стратегик масалаларда қарор чиқариш эса президентнинг ваколатида. Албатта, куч ишлатар идораларнинг ҳам бунга алоқаси бўлиши мумкин, лекин уларнинг ваколати ҳам чекланган бўлади”.\nРоссиялик сиёсатшунос Аркадий Дубнов эса Ўзбекистон-Россия муносабатларнинг бугунги аҳволидан келиб чиқиб, рус ҳарбий базасининг ўзбек ерида пайдо бўлишига ишониш қийинлигини таъкидлади.\n“Россия ҳарбий базасини Ўзбекистонда жойлаштириш ҳақидаги гапларга асос йўқ. Ўзбекистоннинг КХШТга қўшилгани бунга асос бўлиши мумкин десангиз, Тошкент ҳозирча бу ташкилотнинг тўлақонли аъзосига айлангани йўқ, деб жавоб беришим мумкин. Чунки Ўзбекистон раҳбарияти ўзининг бу ташкилотдаги аъзолигини тўлалигича расмийлаштиргани, яъни барча ҳужжатларни имзолагани йўқ. Шунинг учун Ўзбекистон КХШТнинг тўлақонли аъзоси бўлди, дейишга ҳам асослар йўқ”, - дейди А.Дубнов.\nС.Дубнов Ўзбекистон-Россия муносабатларининг бошқа йўналишдаги бугунги ривожини “чала ҳомиладор аёл”нинг аҳволига солиштириш мумкинлигини таъкидлади.\n“Тошкент бугун ғалати аҳволга тушиб қолган. Ўзбекистон ҳукумати, аниқроғи, Ислом Каримовнинг шахсан ўзи нафақат КХШТ, балки Евроосиё иқтисодий ҳамжамияти доирасида ҳам ўз зиммасига олган мажбуриятларни бажаришга шошилмай турибди. Шунинг учун Тошкент Москва билан ҳарбий-иқтисодий яқинликдан жазавага тушиб мазза қиляпти, дейиш ҳам қийин. Ўзбекистон Андижон воқеаларидан кейин Ғарбдан узоқлашган бўлса-да, менимча, Ислом Каримов йўқотилган яқинликни қайтаришга ҳали ҳам умид қилиб юрибди. Буни Европа Иттифоқининг Ўзбекистонга нисбатан юмшатаётгани, Тошкентнинг ҳам бунга интилаётгани мисолида кўриш мумкин. ЕИ Ўзбекистонга нисбатан жорий этилган санкцияларни бекор қилмагунча, Тошкент Москва билан муносабатларда маълум масофани сақлаб тураётганини намойиш этишда давом этади. Ислом Каримовнинг сиёсат юргизишда шахсий муносабатлар ва кайфиятдан келиб чиқадиган сиёсатчи эканини инобатга олсак, Тошкент ҳеч қачон тўлалигича Москванинг яқин иттифоқчиси бўлмайди, бунга кўплаб тарихий ва шахсий сабаблар бор”, - деди Аркадий Дубнов.


Тур мураббийи - Рўзиқул Бердиев / CHAMPIONAT.asia\n07:00А Серия. "Аталанта" - "Брешиа" 6:2 0 06:55АПЛ. "Челси" - "Норвич Сити" 1:0 0 02:25АПЛ. "Челси" "Норвич"ни мағлуб этиб, уйидаги кетма-кет 5-ғалабасига эришди 23 01:05"Милан" Кьерни сотиб олади 2 00:51"Барселона" Умтитини қўйиб юборишга тайёр. Унга итальян клублари қизиқиш билдиряпти 3 00:40"Барса" мухлислари узоқ кутган хабар: Дембеле машғулотларга қайтди 8 00:34"Машъал" Тошкентда "Локомотив"ни таслим этган ўйиндан ГАЛЕРЕЯ 1 00:15"Реал" раҳбарияти мухлисларга мурожаат қилди 5 00:00А Серия. "Аталанта" — "Брешия": Бошланғич таркиблар билан танишинг. 4 23:26АПЛ, "Челси" — "Норвич": Асосий таркиблар маълум 16 23:20"Локомотив" - "Машъал" 0:1. Гол ва хавфли вазиятларни томоша қилинг 3 23:17"Қўқон-1912" - "Насаф" 2:2. Барча голлар ва хавфли вазиятларни томоша қилинг 2 23:12Рўзиқул Бердиев: "Бизда ҳар йили иккита ёки учта Остон Ўруновга ўхшаган футболчилар чиқяпти" 48 23:07CAS Афғонистон ФФ собиқ раҳбарининг шикоятини рад қилди 1 22:51"Манчестер Сити" бельгиялик ҳимоячига эътибор қаратди 1\nТур мураббийи - Рўзиқул Бердиев\n01 апр 2019 18:22\nТеглар : Насаф Рўзиқул Бердиевтур мураббийиТур лауреатлари\n"Насаф" бош мураббийи Рўзиқул Бердиев ёш таркиби билан "Сўғдиёна"ни ҳар тарафлама мағлубиятга учратди.\nСуперлиганинг 2-турида Қаршида Жиззахнинг "Сўғдиёна" жамоасини қабул қилган "Насаф" рақибининг дастлабки мағлубиятига сабабчи бўлди. Рўзиқул Бердиевнинг мазкур ўйинга танлаган режаси буткул иш берди ва қаршиликлар ўйин борасида ҳам, натижа бўйича ҳам муваффақият қозонишди. Натижада жамоа 4 очко билан турнир жадвалининг иккинчи поғонасига кўтарилиб олди.\nГарчи мавсум олдидан мавжуд етакчиларидан айрилган "Насаф"да Рўзиқул Бердиев ёшлар билан ҳам рақобатбардош жамоа тузаётганини исботлади. Айни пайтда Бердиев бошчилигидаги жамоа нафақат ўйин сифати ёки чиройли футбол кўрсатиш, балки шу орқали натижага эришишни ҳам уддаламоқда. Бунинг замирида эса албатта Рўзиқул Бердиевнинг меҳнати ётибди. Шу боисдан ҳам мазкур турда айнан мураббийлик маҳорати эвазига ғалабани таъминлаган Рўзиқул Бердиев турнинг энг яхши мураббийи деб топилди.\nРўзиқул Бердиев: "Бизда ҳар йили иккита ёки учта Остон Ўруновга ўхшаган футболчилар чиқяпти" 48\nCoca Cola Суперлигаси. "Қўқон-1912" "Насаф" билан ўйинда ўз майдонида илк бор очко йўқотди 119


Қирғизистон янги Бош вазири Кремлнинг номзоди экани айтилмоқда\n13 май 2021, Тошкент вақти: 16:51\nТемир Сариев Қирғизистоннинг сўнгги 25 йилдаги 27-Бош вазири бўлди.\nОлтинчи майдан бошлаб Қирғизистон ҳукуматини бошқарадиган янги Бош вазир Темирбек Сариев ўз дастурида 2010 йил қирғини содир этилган Ўшга алоҳида эътибор беришини ва кузда парламент сайловини холис ўтказишини билдирди. Айрим сиёсатчилар эса Темир Сариев Москва хоҳиши билан Бош вазир лавозимига келганини иддао қилмоқда.\nҚирғизистон парламенти томонидан 30 апрель куни Бош вазир лавозимига сайланган Темир Сариев Ўшнинг иқтисодий, ижтимоий ва миллатлараро муносабатлардаги муаммоларига алоҳида эътибор қаратишини айтди. Унга кўра, бундан буён ҳар икки ойда бир марта Ўшда ҳукуматнинг кўчма йиғинлари ўтказилади.\nБундан ташқари Темир Сариев парламентда сўзлаган нутқида ўз ҳукуматининг асосий вазифаси Россия етакчилигидаги Евросиё иқтисодий иттифоқига тез кунларда аъзо бўлиш ва кузда парламентга демократик сайлов ўтказиш эканини таъкидлади.\n-Қирғизистон Евросиё иқтисодий иттифоқига қўшилиши ортидан бир қатор салбий оқибатлар пайдо бўлиши аниқ. Биз бу ҳақда аввал ҳам айтиб келганмиз,- деган Темир Сариев, салбий оқибатларга қарамай Қирғизистон мазкур иттифоққа қўшилишга мажбур эканини айтди.\nАйни пайтда Қирғизистон сиёсий доираларида ўтган ҳафтада Канада ширкати ишлатадиган Қумтор олтин конини миллийлаштир ёки Канада билан қўшма корхона тузиш бўйича парламент қарори ҳамда президент талабини бажаришдан бош тортишини эълон қилганидан сўнг ўз ихтиёри билан истеъфо берган Бош вазир Жўўмарт Ўтўрбаев Россияга ёқмай қолгани учун ўз лавозимидан кетишга мажбур қилинди, дегувчи сиёсатчилар ҳам топилмоқда.\nҚирғизистон қонунларига биноан Бош вазир номзоди парламентдаги ҳукумрон коалиция томонидан кўрсатилади ва парламент депутатлари умумий йиғинида сайланади. Бироқ бу сафар Темир Сариев номзодини президент Атамбаев ҳукумрон коалицияга таклиф қилган. Коалиция эса унинг номзодини қўллаб берган. Шундан келиб чиққан ҳолда парламентдаги мухолифатчи депутат Равшанбек Жээнбеков Сариев номзоди Москва томонидан илгари сурилган, деган ишончда.\n-Темир Сариевни Бош вазир қилаётган Атамбаев эмас, Темир Сариевни Бош вазир қилаётган фракциялар эмас.Темир Сариевни Россия Бош вазирликка тайинлаяпти. Бунинг ортида жуда катта сиёсий ўйинлар ва мақсадлар ётибди, - деди Равшан Жээнбеков.\nАйрим сиёсатшунослар бу фикрга қўшилган ҳолда, Темир Сариев парламентдаги бирорта партиянинг аъзоси эмаслиги ҳам унинг Бош вазирликка сайланишида муҳим роль ўйнаганини айтишмоқда. Чунки кузда ўтажак парламент сайловларида партиясиз Бош вазир холисона позицияда туради, деган ишонч бор. Бироқ сиёсатшунослар ҳам Сариев Россияга ёқадиган номзод эканини инкор қилмайдилар:\n-Қирғизистон Евросиё иқтисодий иттифоқига қўшилаяпти. Темир Сариев бу иттифоққа қўшилиш юзасидан лойиҳаларни ичидан билади, чунки бу лойиҳа унинг бевосита раҳбарлигида тайёрланган. Иккинчидан эса Темир Сариевнинг Москва билан шахсий алоқалари жуда яхши, -деди сиёсатшунос Марс Сариев.\nҚирғизистон ҳукуматида аввал иқтисодиёт вазири лавозимида ишлаган Темир Сариев 52 ёшда. У сўнгги 25 йил ичида Қирғизистон ҳукуматини бошқарган 27-Бош вазир бўлади.


Жиноят иши иштирокчиларининг хавфсизлиги қандай таъминланади | NORMA.UZ\n14.01.2019 йилдаги «Жабрланувчиларни, гувоҳларни ва жиноят процессининг бошқа иштирокчиларини ҳимоя қилиш тўғрисида»ги ЎРҚ–515-сон Қонун эълон қилинди.\nЭслатиб ўтамиз, ЖПКнинг 170, 270, 375, 38113-моддаларида илгари ҳам жабрланувчиларни, гувоҳларни ва жиноят процессининг бошқа иштирокчиларини жиноят ишлари юритилишида иштирок этиши муносабати билан шахси ва мол-мулкига нисбатан таҳдидлардан ҳимоялаш чоралари назарда тутилган эди. Бироқ ҳимоялашнинг аниқ тартиби ва турлари қонуности ҳужжатларида белгиланар эди. Янги қонун ушбу соҳадаги ишларни янги даражага олиб чиқишга қаратилган.\nБиринчидан, ҳимояланадиган шахслар рўйхати батафсил тус олган. Жабрланувчи ва гувоҳлардан ташқари унга яна 17 та бошқа жиноят процесси иштирокчилари киритилган. Моҳиятан олганда, гувоҳнинг адвокати ва жиноят иши юритилиши учун жавобгар шахслардан ташқари, улар процесснинг барча иштирокчиларидир – қонун суриштирувчи, терговчи, прокурор, судья ва халқ маслаҳатчисининг хавфсизлигини таъминлашга татбиқ этилмайди.\nИккинчидан, ҳимоялаш чораларининг 2 та гуруҳи белгиланган:\nхавфсизлик чоралари – жами 8 та чора, шу жумладан шахсни қўриқлаш, вақтинчалик хавфсиз жойга жойлаштириш, бошқа яшаш жойига кўчириш, ҳужжатларни алмаштириш ва ҳ.к.;\nижтимоий ҳимоя қилиш чоралари – жиноят ишида иштирок этиши муносабати билан етказилган зиённинг ўрнини қоплаш, бир йўла бериладиган нафақалар, ногиронлик ва боқувчисини йўқотганлик муносабати билан бериладиган пенсиялар.\nУчинчидан, ҳимоя қилишда иштирок этувчи органлар рўйхати тартибга солинди:\nҳимоя қилишни таъминлаш тўғрисида қарор қабул қилувчи органлар – терговга қадар текширувни амалга оширувчи, суриштирув, дастлабки тергов органлари ва жиноят ишини юритаётган суд;\nхавфсизлик чораларини таъминловчи органлар – ички ишлар органлари, шу жумладан ИИВнинг Жазони ижро этиш бош бошқармаси, Давлат хавфсизлик хизмати органлари, ҳарбий қисмлар ва Қуролли Кучлар тузилмаларининг қўмондонлиги;\nижтимоий ҳимоя қилиш чораларини таъминловчи органлар – аҳолини ижтимоий муҳофаза қилиш органлари.\nИлгари, ЖПКга мувофиқ, процесс иштирокчиларининг хавфсизлигини таъминлашга доир барча чора-тадбирлар ички ишлар органларига юклатилган эди.\nТўртинчидан, хавфсизлик ва ижтимоий муҳофаза қилиш чораларини қўллаш тартиби батафсил тус олди.\nМасалан, хавфсизлик чораларини қўллаш учун ҳимоя қилинувчи шахснинг ёхуд унинг қонуний вакилининг розилигини олиш зарурлиги тўғридан-тўғри кўрсатиб ўтилган. Ҳимоя қилишни таъминлаш тўғрисида қарор қабул қилувчи органлар ҳимоя қилинувчи шахсларга нисбатан таҳдид мавжудлиги тўғрисидаги аризани (хабарни) текшириб кўришлари ва хавфсизлик чораларини қўллаш тўғрисида ёхуд уларни қўллашни рад этиш ҳақида 3 сутка ичида, кечиктириб бўлмайдиган ҳолларда эса дарҳол қарор (ажрим) қабул қилишлари шарт.\nҲимоя қилишни рад этиш тўғрисидаги қарор устидан юқори турувчи органга (мансабдор шахсга) ёки судга шикоят қилиниши мумкин. Шикоятни кўриб чиқиш учун 24 соат ажратилди.\nБундан ташқари, алоҳида қайд этилишича, ҳимоя қилишни таъминлаш билан боғлиқ харажатлар ҳимоя қилинувчи шахсларнинг зиммасига юклатилиши мумкин эмас.\nҲужжат билан бир қатор бошқа янгиликлар ҳам киритилган. Қонун «Халқ сўзи» газетасида чоп этилган ва 2019 йил 15 июлдан кучга киради.


Шавкат Мирзиёев: «Халқларимиз биргаликдаги саъй-ҳаракатларимизнинг ижобий...\n27.04.2019 11:18 0 1449\n«Бир макон, бир йўл» иккинчи халқаро форуми 27 апрель куни «Яньци» халқаро конференциялар марказида делегация раҳбарларининг давра суҳбати тарзида давом этди.\n– Халқаро ва минтақавий ўзаро боғликлик масалалари Марказий Осиё, жумладан, денгиз портларига бевосита олиб чиқувчи йўлга эга бўлмаган мамлакатимиз учун долзарб бўлиб келган ва ҳозир ҳам шундай. Ўзбекистон мамлакатларимизнинг барқарор тараққиётида муҳим омил бўладиган «Бир макон, бир йўл» ташаббусини аввалбошданоқ қўллаб-қувватлаган, – деди Шавкат Мирзиёев.\nПрезидентимиз Марказий Осиёнинг транспорт ва логистика имкониятларини ошириш, «яшил иқтисодиёт» орқали озиқ-овқат хавфсизлигига эришиш, туризмни ривожлантириш, экологик муаммоларни биргаликда бартараф этиш ва бошқа долзарб масалалар бўйича қатор ташаббусларни илгари сурди.\nПрезидентимиз «яшил иқтисодиёт»ни ривожлантириш, озиқ-овқат хавфсизлигига эришиш учун қишлоқ хўжалигига замонавий технологиялар ва илғор ечимларни жорий этиш масалаларига эътиборни қаратди.\nТуризм соҳасида алмашинувларни ривожлантириш, бунинг учун «Ипак йўли» бренди остида қўшма дастур ва маҳсулотларни илгари суриш бўйича долзарб таклифлар билдирилди.\n«Бир макон, бир йўл» иккинчи халқаро форуми бугун якунланади.\nШавкат Мирзиёев Хитой нутқ


Ўзбекистонда тутзорлар кўпайтирилади - Agronet.uz\nМуаллиф Агроном 21.01.2020\n“Пиллачилик тармоғида ипак қурти озуқа базасини ривожлантириш бўйича қўшимча чора-тадбирлар тўғрисида”ги Президент қарори (тўлиқ матн) қабул қилинди.\nҚарор билан 2020-2024 йилларда республика ҳудудларида мелиоратив объектлар атрофида ва қишлоқ хўжалиги ерларида ҳосилдорликни кўпайтиришга йўналтирилган шамол ва сув эрозияларидан ҳимоялаш учун иҳота тутзорларини барпо этиш прогноз параметрлари тасдиқланди.\nШунингдек, 2020-2025 йилларда ипак қурти парваришлаш ва тирик пилла хомашёси етиштиришнинг асосий мақсадли кўрсаткичлари тасдиқланди.\nпиллачилик ва тутчилик ташкилотларига томчилатиб суғориш тизимини жорий этган ҳолда янгидан ташкил этилган тутзорларнинг ҳар бир гектарига 8 миллион сўмгача;\nЎзбекистонда етиштириладиган анор навлари


Ҳақиқий “эркакларбоп” автомобиллар рўйхати тузилди (фото)\nРўйхатни Toyota Land Cruiser йўлтанламаси очиб бермоқда. Японлар ушбу машинанинг турли модификациялари ва қўшимча опцияларини яратишган, унинг ишончлилиги эса энг муҳим жиҳатларидан саналади.\nРўйхатнинг кейинги иштирокчисини эслаганда, кўз олдинга дарҳол тошлар, йўлсизлик ва шаҳар ҳаловатсизлигидан қочишни келтирасан. Jeep Wrangler йил сайин технологикроқ бўлиб бормоқда, бироқ унда ҳақиқий йўлтанламас руҳи ҳамон сақланиб қолган.\nЯна бир “америкалик” – Cadillac Escalade’ни кўпроқ осмонўпар бинолар орасида юрганини, орқа ўриндиғида эса қимматбаҳо костюмдаги одам ўтирганини тасаввур қилиш мумкин. Машинанинг катта ўлчамлари ва қимматбаҳо жиҳозланиши – ўзини мустаҳкам қўрғонда бўлгандек ҳис қилишни истовчи смокингдаги эркакларни жалб қилувчи жиҳатларидир.\n“Жип” деганда Hummer’ни кўз олдимизга келтирмасликнинг иложи йўқ. Машинанинг H2 классик модели АҚШ машинасозлигининг бу “ижод маҳсулини” кўрган ҳар қандай ўғил боланинг орзуси бўлган ва бўлиб қолади. Машинанинг кучли мотори ва “кескин” дизайни сизни шубҳасиз бефарқ қолдирмайди.\nMercedes-AMG G-Class ёки халқ орасида “гелик” деб аталувчи йўлтанламасни жиддийлик рамзи деб аташ мумкин. У ташқи томондан ҳам, ички томондан ҳам автомобилни нафақат ҳаракатланиш воситаси деб ҳисоблайдиган ҳар қандай одамни ўзига қаратади. Кимгадир у жуда “қадимий” бўлиб кўриниши мумкин, бироқ у айнан шу жиҳати билан харидорни жалб қилади.


Ўзбекистонда 8-9 август кунлари кучайтирилган карантин режими амал қилади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:14 - Ўзбекистонда 8-9 август кунлари кучайтирилган карантин режими амал қилади\n-Худди шундай тартиб 18-19 ва 25-26 июль кунлари, 31 июль (Қурбон ҳайити) ҳамда 1-2 август кунлари ҳам амал қилган эди.\n- «Республика инкассация хизмати» ДУК хизмат автотранспорт воситалари.\n- Хорижий давлатларнинг дипломатик ваколатхоналари ҳамда «CMD», «D», «UN», «T», «М» ва «Х» давлат рақами белгиларига эга бўлган автотранспорт воситалари. Хорижий давлатларнинг дипломатик ваколатхоналари ҳамда «CMD», «D», «UN», «T», «М» ва «Х» давлат рақами белгиларига эга бўлган автотранспорт воситалари, шунингдек, дипломатик ваколатхоналар, консуллик муассасалари, Ташқи ишлар вазирлигида аккредитация қилинган халқаро ташкилотлар ваколатхоналари, хорижий давлатлар ҳукумат ташкилотлари ваколатхоналари, савдо ваколатхоналари ходимларининг автотранспорт воситалари (хизмат гувоҳномасини кўрсатган ҳолда).\n- Алоқа хизматларини кўрсатувчи ташкилотлар, «Ўзбекистон почтаси» АЖ, «Ўзбектелеком» АК ва унинг ташкилотлари ҳамда «Ўзинфоком» ягона интегратори» МЧЖга тегишли хизмат автотранспорт воситалари.\n- «Тошшаҳартрансхизмат» АК таркибига кирувчи автобус саройларининг М2 ва М3 тоифага кирувчи автотранспорт воситалари.\n-Мавсумий қишлоқ хўжалиги маҳсулотларини етказиб берувчи М1 (бир нафар йўловчи билан) тоифадаги жисмоний шахсларга тегишли шахсий автотранспорт воситалари.


Болалар нафақаси ва моддий ёрдам қай тартибда тайинланади? - zarnews.uz\nБолалар нафақаси ва моддий ёрдам қай тартибда тайинланади?\nБюджетдан ташқари Пенсия жамғармаси Тойлоқ тумани бўлими раҳбар ва масъул ходимлари ташаббус билан чиқди.\nГап шундаки, тумандаги барча маҳаллаларда сайёр қабул ўтказилган. Уларда асосан болалар нафақаси ва моддий ёрдам юзасидан кўплаб мурожаатлар тушган. Шуни инобатга олиб, бўлим томонидан фуқароларнинг ҳуқуқий саводхонлигини ошириш орқали бу мурожаатларни камайтириш учун Вазирлар Маҳкамасининг 2021 йил 5 мартдаги 122-сонли қарори билан тасдиқланган "Кам таъминланган оилаларни "Ижтимоий ҳимоя ягона реестри" ахборот тизими орқали аниқлаш ҳамда уларга ижтимоий нафақа ва моддий ёрдам тайинлаш ва тўлаш тартиби тўғрисида"ги Низом мазмун-моҳияти ҳақида тарқатма материал (буклет) тайёрланди.\nАйни кунларда ушбу буклет одамлар гавжум жойлар ҳамда маҳаллаларга тарқатилиб, болалар нафақаси ва моддий ёрдам тайинлаш ҳамда тўлаш тартиби тўғрисида фуқаролар ўртасида тарғибот ишлари олиб борилмоқда.


Умид Аҳмаджонов “Навбаҳор” – “Локомотив” учрашувини кузатиш учун Наманганга боради\n10 март, 2018, 21:29\nХабарингиз бор 17 март куни Суперлиганинг 3-турида “Навбаҳор” ўз майдонида “Локомотив”ни қабул қилади.\nЎФА расмий сайтининг хабар беришича мазкур ўйинни кузатиб бориш учун Ўзбекистон миллий олимпия қўмитаси президенти ва Ўзбекистон футбол Ассоциацияси 1-вице-президенти Умид Аҳмаджонов Наманганга ташриф буюради.\nЎйин бошланишидан аввал стадионга йиғилган мухлислар учун эстрадамиз юлдузлари чиқиш қилади. Жумладан, Намангандаги мавсумнинг очилиш учрашувида Ўзбекистон футбол Ассоциацияси томонидан стадионга келадиган мухлислар учун совға сифатида Жасур Умиров, “Божалар” гуруҳи ва Нилуфар Усмонова куйлайди.\nНамангандаги барча футбол мухлисларини катта футбол байрамига таклиф этамиз. Эслатиб ўтамиз, “Навбаҳор” – “Локомотив” учрашуви 17 март куни соат 20:00да бошланади.


Президент Байден илк бор Конгрессга мурожаат билан чиқди\n18 май 2022, Тошкент вақти: 02:20\nАҚШ президенти Жо Байден Конгрессда нутқ сўзламоқда, 2021 йил 28 апрели\nАҚШ президенти Жо Байден 28 апрель оқшомида Конгрессга мурожаат қилиб, унда мамлакатга, ўз таъбирича, “келажакни АҚШга боғлаб қўювчи” кенг кўламли ҳаракатлар режасини тақдим этди.\nПрезидент ўз нутқини америкаликларни эмлаш кампаниясидаги ютуқлар ҳамда ўзининг президентлик даврида Конгресс томонидан маъқулланган навбатдаги иқтисодий рағбатлантириш чоралари туфайли эришилган кескин иқтисодий ўсиш ҳақида ҳисоб беришдан бошлади.\n“Бироқ бу бошланишигина, холос”, деди Байден. У Конгрессни инфратузилмавий инвестициялар — йўллар ва кўприклар, электр узатиш линиялари, электромобиллар учун юз минглаб қувватлаш станциялари қурилиши, сув қувурларини янгилаш ва бошқа лойиҳаларда қарийб икки триллион доллар ажратишни назарда тутувчи “Американинг иш ўринлари яратиш режаси”ни қабул қилишга чақирди.\nШунингдек, президент энг кам иш ҳақини соатига 15 долларгача кўтаришга ва касаба уюшмалари ташкил қилиш ҳуқуқини кенгайтиришга чорлади.\nБайденнинг “Америка оиласи” режасига мувофиқ, АҚШда бепул мактабгача таълим ҳамда икки йиллик жамоат коллежларида бепул таълим жорий этилиши лозим. Болали оилалар қўшимча солиқ чегирмаларига эга бўлади. Президент Конгрессни тиббий суғурта ва дори-дармон нархини пасайтириш учун зарур барча чораларни кўришга даъват этди.\nБайден ваъдасига кўра, ушбу режалар йирик ширкатлар ва аҳолининг йилига 400 минг доллардан ортиқ даромад кўрувчи энг бадавлат қатламидан кўпроқ солиқ ундириш ҳисобига молиялаштирилади.\nПрезидент Байден Қўшма Штатларни авторитар давлатлар билан муқояса қилди. “Улар демократик мамлакатлар ютқазади, чунки ҳеч бир масалада келиша олмайди, деб ўйлашади. Биз эса демократия тириклигини ва амалда эканини исботлаб берамиз”, дея билдирди президент.\nЖо Байден нутқининг бир қисмини АҚШнинг Хитой ва Россия билан алоқаларига бағишлади.\n“Биз Россия билан муносабатларда кескинлик кучайишини истамаймиз, бироқ Москванинг ҳар бир душманона ҳаракатига мутаносиб жавоб қайтарамиз”, таъкидлади АҚШ лидери.\nПрезидентга кўра, жаҳонда инсон ҳуқуқларини ҳимоя қилиш ташқи сиёсатнинг муҳим қисми бўлади, зеро Америка барча инсонлар тенг ҳуқуқли бўлиб яралганига оид ғояни ўзида мужассам этган.\nМазкур режаларнинг амалга оширилиши кафолатланмаган. Жанубий Каролинадан сайланган республикачи сенатор Тим Скотт ўзининг анъанавий жавоб сўзида президент Республикачилар партияси дастакламайдиган режаларни таклиф қилиш билан америкаликлар орасига нифоқ солаётганини таъкидлади.\n“Бизни энг яхши истиқболга Вашингтонда ишлаб чиқилган режалар ёки социалистик хаёллар етказмайди, бу орзумизни сиз, америкаликлар рўёбга чиқарасиз”, деган Тим Скотт. Унга кўра, президент Байден ҳамда Демокртик партия бозорнинг кучига суяниш ўрнига, давлатнинг мамлакат ҳаётидаги ўрнини ҳаддан зиёд оширишга тиришмоқда.


Доллар нархининг ошиши Қозоғистонда саросима пайдо қилди\nҚозоғистон Миллий банки 2014 йил 11 февралидан АҚШ долларининг қозоқ тангасига айирбошлаш курсини аввалги даражада тутиб туришдан воз кечди. Миллий банк матбуот хизмати тарқатган бу хабар қозоғистонликлар ҳаётида дарҳол акс этди: валюта айирбошлаш шохобчалари ишини тўхтатди, дўконлар ҳисоб-китоб баҳонасида ёпиб қўйилмоқда.\nВалюта девальвацияси бўйича ўз қарорини Қозоғистон Миллий банки жаҳон молиявий ва товар бозорларидаги мураккаб вазият, Россия рубли қадрининг тушиши ва девальвацион натижалар юқори бўлиши билан изоҳлаган.\n- Қозоғистон Миллий банки миллий валюта курсини 1 АҚШ доллари учун 185 танга атрофида ушлаб туриш учун чора кўради, - деди сешанба куни тушда Олмаотада ўтказилган матбуот анжуманида Миллий банк раҳбари Қайрат Келимбетов.\nКелимбетовга кўра, Миллий банк янги мувозанатли курсни ҳимоя қилиш ва сакрашлар бўлишининг олдини олиш учун барча имкониятларга эга. Миллий банк раиси валюта девальвацияси энг аввало ишлаб чиқариш корхоналари учун кераклигини қайд этди.\nАммо Қайрат Келимбетовнинг бу сўзлари қозоғистонликлар кўнглига таскин берди, дейиш қийин. Чунки кечагина 155 тангадан сотилган доллар бугун автоматик тарзда қарийб 20 фоизга ошиб кетди. Олмаотадаги валюта айирбошлаш шохобчаларида доллар қиймати 190 танга ва ундан юқорига кўтарилиб кетди. Саррофлик шохобчаларининг кўпи хорижий валютани сотмай қўйди. Йирик дўкон ва супермаркетлар қайта ҳисоб баҳонаси билан ёпилаяпти. Айни пайтда Қозоғистоннинг бошқа ҳудудлари 1 АҚШ доллари 200-220 тангадан сотилаётгани айтилмоқда.\nҚозоғистон Миллий банки 11 февраль куни АҚШ долларининг қозоқ тангасига нисбатан расмий курсини 155,5 танга қилиб белгилаганига қарамай, Қозоғистон фонд биржасидаги эрталабки савдода долларнинг тангага нисбатан ўртача курси 163,9 тангани ташкил қилган. Бу эса душанба кунги курсдан 8,3 тангага ошиқ деганидир. Савдо сессияси чоғида доллар қиймати етган максимал даража 185,99 тангага тенг бўлди.\nБу вазият Қозоғистонда 2009 йил 4 февралида амалга оширилган лаҳзалик девальвацияни ёдга солади. Ўшанда танга бирданига 25 фоизга қадрсизлашган, расмий курс бир АҚШ доллари учун 150 танга қилиб белгиланганди. Ўшанда аҳоли орасида саросима бошланган, саррофлик шохобчалари олдида турнақатор навбатлар пайдо бўлган, нақд доллар 160 танга ва ундан юқори баҳода сотилганди.


Санасиз сурат: Душанбе шаҳридаги «Сомониён» мактаби боғча ёшидан 11-синфгача бўлган 450 дан ортиқ ўқувчига таълим беради. [Тожикистондаги АҚШ элчихонаси]\nДУШАНБЕ – Пайшанба (2 декабр) куни АҚШнинг «Spirit of America» нодавлат ташкилоти (SOA) Америка элчихонаси билан ҳамкорликда Душанбедаги афғон болалари учун мўлжалланган «Сомониён» мактабининг яна бир йил фаолият юритиши учун хайрия маблағи ажратди, дейилади элчихона баёнотида.\nАфғонистонлик қочқин болалар таълим оладиган ушбу мактаб август ойида Афғонистонда собиқ ҳукуматнинг қулаши билан боғлиқ шароитда муҳим рол ўйнайди.\nSOA қочқин болаларнинг энг зарурий эҳтиёжларини қондиришга 80 минг АҚШ долларидан (900 минг сомоний) кўпроқ маблағ ажратган.\nДушанбедаги мактабда боғча ёшидан 11-синфгача бўлган 450 дан ортиқ ўқувчи таълим олади. Таълим аралаш шаклда олиб борилади.\nБу орада Афғонистондаги янги ҳукумат қизларнинг олтинчи синфдан кейин мактабга боришини тақиқлагани айтилмоқда.\nТожикистондаги ягона афғон мактаби\n«Сомониён» Афғонистондаги ўқув дастуридан фойдаланадиган ва дари тилида таълим берадиган Тожикистондаги ягона мактаб ҳисобланади.\nSОА гранти мактабга «ижара, ўқувчилар қатнови, мебеллар, майда таъмирлаш ишлари ва интернет харажатларини қоплашга ёрдам беради», деди элчихона.\nSOA бош директори Жим Хейкнинг айтишича, ташкилот бу мактабни «450 дан ортиқ афғонистонлик қочқин болаларнинг сифатли таълим олиши ва бутун дунёдаги бошқа ўғил-қизлардаги каби орзу-интилишлар билан ўсиб-улғайиши учун» молиялаштирмоқда.\nУ тожик халқини «мамлакатда бошпана излаган афғонларга нисбатан хайрихоҳлиги ва меҳмондўстлиги» учун мақтаган.\n«Ушбу қимматли ёрдам ўқувчиларимиз ҳаётини чинакамига ўзгартиради», дейди Сомониён мактаби директори Ножиа Зоҳир.\n«АҚШ ва Тожикистон халқи афғон қочқинлари билан қатъий бирдамликда», деди АҚШнинг Тожикистондаги элчиси Жон Марк Поммершайм.\nТожикистондаги афғон қочқинларига ёрдам\nХайрия ёрдами SOA ва АҚШ элчихонаси Ваҳдатдаги учта жамоат марказини қўллаб-қувватлаш учун ҳамкорлик бошлаши ортидан ажратилган.\nБу марказлар 2500 дан ортиқ Тожикистон ва Афғонистон фуқаролари учун мўлжалланган инглиз тили, технологиялар ва касбий таълим дастурларини тақдим этади.\nSOA «Карвон» таълим маркази, Инновацион технологиялар ва коммуникациялар маркази ва Ваҳдат ёшлар марказини реконструкция қилиш ва юқори тезликдаги интернет билан таъминлаш учун маблағ ажратди. Бунинг натижасида Ваҳдатдаги тожик ва афғон ёшлари таълим ресурслари ва имкониятларини излаш салоҳиятига эга бўлдилар.\nЭлчихонанинг маълум қилишича, Қўшма Штатлар «Афғонистон ва минтақадаги афғон қочқинларига ёрдам кўрсатувчи энг йирик гуманитар донор ҳисобланади».\nЎтган йил давомида у Афғонистон билан боғлиқ гуманитар ёрдамлар учун салкам 474 миллион доллар (5,3 миллиард сомоний) маблағ ажратган.\nSOA хусусий манбалар тарафидан молиялаштириладиган АҚШ нодавлат ташкилоти бўлиб, «эркин ва яхшироқ ҳаёт умидини сақлаб қолиш учун фуқароларни иттифоқчилар, дўстлар ва ҳамкорлар билан муносабатларни мустаҳкамлашга жалб қилади», дейилади элчихона хабарида.


Эроннинг янги президенти Ғарб билан музокарада янги шартларни қўйди\n30 июн 2022, Тошкент вақти: 18:00\nЖеневада Эрон ва дунёнинг олти етакчи давлати вакиллари ўртасида мунозарали қолаётган Теҳрон ядровий дастурига оид икки кунлик сўзлашувлар бошланди. Бу Ҳасан Руҳоний август ойида Эрон президенти этиб сайланганидан бери Эрон ва Ғарб ўртасидаги биринчи музокарадир. Руҳоний ўн йилдан бери давом этиб келаётган бу муаммони бир йил ичида ҳал этишни ваъда қилди.\n15 октябр кунги музокаралар Эрон Ташқи ишлар вазири Жавод Зариф ва 5+1 гуруҳи делегацияга бошчилик қилаётган Европа Иттифоқининг ташқи сиёсат бўйича мутасаддиси Кэтрин Эштон ўртасидаги учрашув билан бошланди.\n5+1 гуруҳи БМТ Хавфсизлик кенгашининг доимий беш аъзоси - АҚШ, Британия, Россия, Хитой, Франция ҳамда Германия вакилларидан иборат.\nЭштон хоним 5+1 гуруҳи апрел ойида илгари сурган таклифга жавобан Эрон янги таклифларни ўртага ташлашини кутаётганини айтди.\nТеҳроннинг мунозарали ядровий дастури сабаб халқаро ҳамжамият Эронга нисбатан жорий қилган санкциялар мамлакат иқтисодиётига салбий таъсир қилмоқда.\nҒарб давлатлари Теҳрон уранни бойитишни тўхтатиши ва ўз ядровий дастурини ҳақидаги маълумотларни ошкор қилиши эвазига Эронга қарши жорий қилинган санкциялар юмшатилишини таклиф қилган эди.\nЖенева музокаралари бошланишидан олдин Зариф Теҳрон ва етакчи давлатлар ўзаро қарама-қаршиликни бартараф қилиш мақсадида ишлаб чиқилган “йўл харитаси” хусусида келишувга эриша олишига умид билдирди.\nМузокаралар бошланганидан кейин Эрон Ташқи ишлар вазири Зариф ўз ўрнини муовуни Аббос Ароқчига бўшатиб берди.\nЯкшанба куни Эроннинг IRIB телеканалига интервю берган Ароқчи Эрон Ғарб рад эта олмайдиган таклифлар билан чиқишини айтди. Шу билан бирга Ароқчи Теҳрон уранни бойитиш ҳуқуқидан воз кечмаслигини таъкидлади.\n- Уранни бойитиш ва уни давом эттириш биз учун қизил чизиқ. Биз ҳар қандай шароитда ҳам Эроннинг бу ҳуқуқини тўхтатиш, озайтириш ёки ундан воз кечиш ниятида эмасмиз. Аммо уран бойитилишини камайтириш ва қисқартириш билан боғлиқ масалаларда сўзлашувлар олиб боришимиз мумкин, деди Эрон Ташқи ишлар вазири ўринбосари.\nТеҳрон уранни 20 фоизга бойитишни тўхтатиш ҳамда тиббий мақсадларда қўланиладиган оз ҳажмдаги урандан ташқари бойитилган уран заҳирасини хорижга жўнатиш ҳақидаги халқаро ҳамжамият талабини бажаришдан бош тортган.\nҒарб давлатлари Эронни яширинча ядровий қурол яратишга уринаётганликда айблаган. Эрон эса бу айбловларни инкор этиб келмоқда.\nАйни пайтда, Исроил Бош вазири Бенямин Нетаняҳу Ғарб давлатларини Эроннинг қисман ён босаётганини рад қилишга чақирди.\nИсроил Эрон битта атом бомбаси тайёрлаш учун етарли бўлган 250 килограмм миқдорда бойитилган уранга эга эканини айтмоқда.\nБМТнинг Халқаро атом энергияси агентлиги маълумотига кўра, Эрон 185 килограмм 20 фоизгача бойитилган уранга эга. Эрон ортиқча уранни стерженларга жойлаш орқали бу миқдорни сақлаб турибди.\nВашингтон расмийлари Эроннинг ядровий дастури муаммосини ҳал этиш учун олдинда кўплаб музокарлар олиб борилиши кераклигини айтмоқда.


Хитой коронавирусга қарши вакцинани бошқа мамлакатларда ҳам синаб кўрмоқчи - Zamin.uz\nХитой коронавирусга қарши вакцинани бошқа мамлакатларда ҳам синаб кўрмоқчи\nБиринчи гуруҳдагилар оз миқдорда, иккинчи гуруҳ ўртача ва учинчи гуруҳ юқори миқдордаги вакцина билан эмланади. Клиник тадқиқотлар йил охирига қадар давом этади.\nХитой олимлари янги турдаги коронавирусга қарши вакцинанинг самараси тўғрисида янада аниқроқ натижага эга бўлиш учун уни хорижда синаб кўриш имкониятини кўриб чиқмоқда. Бу ҳақда South China Morning Post нашри хабар берди.\nХитойда янги турдаги коронавирусга қарши вакцинанинг клиник синовлари 16 мартда бошланган. Синовларда 108 нафар кўнгилли иштирок этмоқда. Улар 36 кишидан 3та гуруҳга бўлинган.\nБиринчи гуруҳдагилар оз миқдорда, иккинчи гуруҳ ўртача ва учинчи гуруҳ юқори миқдордаги вакцина билан эмланади. Клиник тадқиқотлар йил охирига қадар давом этади. Тадқиқотларнинг биринчи босқичи бошланган.\nРеспиратор касалликлар бўйича давлат лабораторияси вирусологи Чэнь Линнинг сўзларига кўра, синовларнинг иккинчи ва учинчи босқичлари учун минглаб кишилар керак бўлади ва синовларнинг вирусдан кўп зарарланган мамлакатларда ўтказилиши тезроқ ва аниқроқ натижаларга эга бўлишга ёрдам беради. “Замин” янгиликларини “Инстаграм”да кузатиб боринг\nКоронавирусга қарши вакцина синовдан ўтказила бошлангани маълум қилинди\nКоронавирусга қарши вакцина синовида қатнашувчиларга катта пул ваъда қилинди\nКоронавирусга қарши дори клиник синовдан ўтказиляпти


Андижон вилоятининг Хўжаобод туманидаги «Дўстлик» чегара мажмуасида Ўзбекистон Республикаси Андижон вилояти ҳамда Қирғизистон Республикаси Ўш вилояти вакилларининг учрашуви бўлиб ўтди.\nЎзбекистон ва Қирғизистон Президентлари учрашувидан кейин ташкил этилган мазкур тадбирда Андижон вилояти ҳокими Ш. Абдураҳмонов, Ўш вилояти губернатори Т. Сарибашев, Ўш шаҳри мэри А. Қадимбоев халқларимиз ўртасидаги дўстлик ришталари қадим тарихга эга бўлиб, Президент Шавкат Мирзиёевнинг ушбу ташрифи икки давлат ўртасидаги сиёсий, иқтисодий ва маданий ҳамкорликни янада мустаҳкамлаш, яқин қўшничилик муносабатларини юқори босқичга кўтаришда янги саҳифа очганини таъкидлади.\n— Мен қирғиз миллатига мансуб Ўзбекистон фуқаросиман ва бундан фахрланаман, — дейди Хўжаобод туманидаги 10-умумтаълим мактаби қирғиз тили ўқитувчиси Хонойим Арзиева. — Қирғизистонда қариндошларим кўп. Биз асрлар давомида қўшни бўлиб яшаганмиз, Қирғизистонга қиз бериб, қиз олганмиз. Кейинги йилларда улар билан борди-келди қилишда айрим қийинчиликлар юзага келган эди. Халқларимизни янада яқинлаштиргани, ўзаро алоқаларимизни ривожлантиришда кенг имкониятлар очгани учун Президентимиз Шавкат Мирзиёевдан чексиз миннатдормиз. Ўзбекистонимизда турли миллат вакилларининг ўз тили, маданияти, урф-одат ва анъаналарини ривожлантириши учун барча шароит яратилган. Шундай бағрикенг, озод ва обод юртда яшаётганим учун Яратганга шукроналар айтаман. Дўстлигимиз абадий бўлсин!\n— Бугунги учрашув икки қўшни халқ ўртасидаги ҳақиқий дўстлик байрамига айланиб кетди, — дейди Қирғизистон Республикасида хизмат кўрсатган маданият ходими, «Ўш» халқаро альманахи бош муҳаррири Салима Шарипова. — Мана шу кунни халқларимиз кўп йиллар кутиб яшади. Ўзбекистон Президентининг ташаббуси билан энди қўшничилик муносабатларимиз, ҳамкорлигимиз янада юқори босқичга кўтарилишига ишонамиз. Бундан икки халқ ҳам фақат наф кўради.\n— Мен уч марта Қирғизистон Республикаси Жогорку Кенеши депутатлигига сайланганман, — дейди ўшлик меҳнат фахрийси Муқамбек Алиқулов. — Халқларимиз ўртасидаги дўстлик ришталари янгича мазмун касб этаётганидан бошимиз кўкка етмоқда.\n— Вилоятимизда қирғиз миллатига мансуб аҳоли кўп, — дейди Андижон вилояти Қирғиз миллий маданий маркази раҳбари Обиджон Носиров. — Тангрига шукр, бағрикенг ва обод Ўзбекистонда яшаймиз. Миллий анъаналаримизни ривожлантириш, она тилимизда ўқиш учун барча шароит яратилган. Бугунги кунда вилоятимиздаги 20 дан ортиқ умумтаълим мактабларида қирғиз тили ўқитилади, Андижон давлат университети филология факультетининг қирғиз тили ва адабиёти йўналишида 70 дан ортиқ ёшлар таҳсил олмоқда. Икки қардош халқ ўртасидаги қўшничилик муносабатлари янада ривож топаётганидан, айниқса, биз жуда хурсандмиз. Бунинг учун давлатимиз раҳбаридан беҳад миннатдормиз.\nМазкур рукндаги бошқа мақолалар: « Инсон ҳуқуқ ва манфаатларини таъминлаш — асосий мезон\tДўстлик ришталари янада мустаҳкамланади »


Дафндан кейинги ишлар (4)\nBy Зубайр Исмоил on 11/05/2020 МАҚОЛАЛАР ҚАБРИСТОНГА ОИД ҲУКМЛАР\n185 – Қабрни гипслаш\nМардовий айтади: «Қабрни гипслаш, устига бино қуриш ҳамда ёзиш жоиз эмас. Қабрни гипслашга келсак, унинг макруҳ эканида ихтилоф борлигини билмаймиз. Шунингдек, қабрга ёзиш, безаш, хушбўйлаш каби ишлар ҳам бидъатдир». Расулуллоҳ саллаллоҳу алайҳи ва саллам ундай қилишдан қайтарганлар.\nЖобир ибн Абдуллоҳ разияллоҳу анҳумодан ривоят қилинади: «Расулуллоҳ саллаллоҳу алайҳи ва саллам қабрни гипслашдан қайтардилар».\nҚабр «ички тарафидан гипс қилинадими ёки ташқи тарафиданми», фарқи йўқ.\nБир ривоятда: «Қабрларни гипслашдан қайтарилди», дейилган.\nШофеий айтади: «Ансор ва муҳожирларнинг қабрларини гипсланган ҳолатда кўрмадим».\nТақиқ боиси шуки, «бу иш ўзаро фахрланиш, дунё безагини охиратнинг илк манзили бўлмиш қабр учун ишлатиш ҳамда қабрга сиғинадиган ва уни улуғлайдиган қабрпарастларга ўзни ўхшатишдир».\n«Шунингдек, қабрни гипслаш қабрда ётган маййит тўғрисида ножўя эътиқодга сабаб бўладиган, натижада унга сиғинишга олиб борадиган восита бўлиши хавфи бор. Ҳаромга олиб борган ёки ҳаром ишга йўл очиб берган ҳар қандай иш ҳаромдир».\nҚабрларни гипслаш «янги пайдо бўлган бидъатлардан, ширкка олиб борадиган воситалардандир».\n«Доимий фатво қўмитаси» айтади: «Қабрни гипслаш, бўёқлар билан бўяш, устига бино қуриш каби бидъатларни тақиқлаш лозим. Чунки Набий саллаллоҳу алайҳи ва саллам қабрларни гипслашдан қайтарганлари ҳақида саҳиҳ ҳадислар келган».\nҚабрларни безаш ҳам уларни гипслаш жумласига киради. Шавконий айтади: «Қабрни безаш ҳаромдир. Чунки Набий саллаллоҳу алайҳи ва саллам қабрни гипслашдан қайтарганлар». «Шубҳасиз, қабрларни масжид қилиб олиш, гипслаш, кўтариш, безаш ва унда чироқ ёқиш мазкур ишлар ортидан келиб чиқадиган бузуқ эътиқодлар олдини олиш учун ман этилган. Ҳеч бир оқил кимсага сир эмаски, қабрларни керагидан ортиқ безаш, устига чиройли пардалар илиш, қабрларга чироқ ёқиш ва юксак дид билан ишлов бериш авом кишиларнинг тушунчаларига таъсирини ўтказмай қолмайди. Сўнг ушбу таъсир ортидан қабрни улуғлаш ва бошқа бузуқ эътиқодлар келиб чиқади. Авомлар тирикларга тааллуқли бирор нарсадан қаттиқ ҳайратланса ҳам шундай ножўя ишлар содир бўлади. Шунинг учун «тавоифлар» (Андалусда пайдо бўлган кичик давлатлар фуқаролари)дан кўплари талай одамларни худо деб эътиқод қилишган. Тарих китобларининг бирида қуйидаги хабарга кўзим тушди: аббосий халифалардан бирининг ҳузурига бошқа мамлакат подшоҳларидан бирининг элчиси келади. Халифа элчига ғоят муболағали суратда кўринишни хоҳлайди. Аъёнлар элчини ҳашамат ва дабдабада босқичма босқич юқорилаб борадиган хоналардан ўтказишади. Энг охирида уни халифанинг қасрларидан бирида жойлашган, шахсан халифанинг ўзи ўтирадиган мажлисга келтиришади. Хонага мислсиз даражада зеб берилган, унда халифаларнинг ўғиллари ва энг катта аъёнлар савлат тўкиб ўтирар эди. Тўрдаги баланд сўрида халифа мажлисдагиларга юзланиб турар эди. Бундай ҳашаматни кўрган элчининг қалби қинидан чиқаёзди. Халифага кўзи тушган элчи ёнида қўлидан тутиб турган амирларнинг биридан: “Аллоҳ шуми?!” деб сўрайди. Амир унга: “Йўқ, бу Аллоҳнинг халифаси”, деб жавоб беради.\nҲаддан ортиқ безаклар бу бечора элчини не кўйга солганини кўринг!\nЯна ривоят қилинишича, қибла тарафларда яшайдиган кишилардан бири Имом Аҳмад ибн Ҳусайн раҳимаҳуллоҳнинг мақбараси устида қад кўтарган гумбазга келади. Мақбара чироқлар билан ёритилган, атрофидан хушбўй тутатқилар ифори уфуриб турар, гумбаз тепасидан улкан пардалар тушиб турар эди. Киши мақбара эшигига етиб келгач: “Тунингиз хайрли бўлсин, эй раҳмлиларнинг раҳмлиси”, деб юборади!».\n «Ал-инсоф», 6/232; «Мажмуъ муаллафот Шайх Саъдий», 10/497.\n Қаранг: «Ал-муҳаззаб», 1/451; «Уюн ал-мажолис», 1/452. Муаллиф: Қози Абдулваҳҳоб ал-Бағдодий (вафоти: 422 ҳ.). Муҳаққиқ: Мбай Каҳ. «Мактабат ар-рушд» нашри, биринчи нашр, 1424 ҳ.й.; Ибн Қудома. «Ал-кофий», 2/68; «Ал-баҳр ар-роиқ», 2/340.\n Умар ибн Баракот ал-Бақоий аш-Шофеий (вафоти: 1295 ҳ.). «Файз ал-Илоҳ ал-Молик фий ҳалли алфоз умдат ас-солик ва уддат ан-носик», 1/401. Муҳаққиқ: Муҳаммад Ато. «Ал-кутуб ал-илмийя» нашриёти, биринчи нашр, 1420 ҳ.й.\nШунингдек, қаранг: Шайх Ибн Усаймин. «Шарҳ булуғ ал-маром», 5/587.\n Муслим ривояти, 970-ҳадис.\n «Маърифат ас-сунан вал-осор», 5/332, 7742-рақам.\n Шайх Сулаймон ибн Абдуллоҳ ибн Муҳаммад раҳимаҳуллоҳ (вафоти: 1233 ҳ.). «Тайсир ал-Азиз ал-Ҳамид», 1/591. Муҳаққиқ: Усома ал-Утайбий. «Дор ас-Сумайъий» нашриёти, биринчи нашр, 1428 ҳ.й.\n «Ал-иҳком шарҳ усул ал-аҳком», 2/88.\n Шайх Ибн Усаймин. «Шарҳ булуғ ал-маром», 5/587.\n «Фатово ал-лажна ад-доима лил-ифто», 7/364, 18587-фатво, иккинчи тўплам, Шайх Ибн Боз раҳимаҳуллоҳ раҳбарлиги остида.\n «Ас-сайл ал-жаррор», 1/727.\n Шавконий. «Ад-дур ан-назид фий ихлос калимат ат-тавҳид», 46-48-бетлар. Шарҳловчи: Абу Абдуллоҳ ал-Ҳалабий. «Дор Ибн Хузайма» нашриёти, биринчи нашр, 1414 ҳ.й.\nAvvalgi maqolaLIVE: Савол-жавоблар | 04.11.2020\nKeyingi maqola Тафсири муяссар: “Бақара” сураси, 243-252 оятлар


29.09.2021\tЖахон Comments Off on Тожикистонда КФC очилди\nТожикистон пойтахтида товук таомларига ихтисослашган КФC (KFC) халкаро овкатланиш ресторанлар тармоги уз ишини бошлади. Компаниянинг номи Кентукки Фриед Чиcкен деган маънони англатади. Очилиш 29 сентябрда булиб утди, лекин расмий очилиш 2021 йил октябрда булади. Бу муассаса Душанбе шахрида, Рудакий проспекти 33а, бинолар Академияси Фанлар Тожикистон ва Вазирлик Адлия Республикаси уртасида …\n28.09.2021\tИктисодиёт Comments Off on Captiva 5 нархи неч сум эълон\n«Сaptiva 5» 221 млн 691 минг сумдан 309 млн 900 минг сумгача нархда сотувга чикарилади. Автомобиль туртта – LT , LT 5, LT 7 ва Premier модификацияларида сотувга чикарилади. Сaptiva 5’нинг турли моделлари нархлари куйидагича: Сaptiva LТ(192 млн 775 минг сум, ККС кушиб хисобланганда 221 млн 691 минг сум); Сaptiva LТ …\n28.09.2021\tЖахон Comments Off on Хитой “куринмас” кирувчи самолётини илк бор намойиш килди\nХитойнинг Чжухай шахрида уз ишини бошланган авиакургазмада хитойлик авиасозлар томонидан яратилган J-20 туридаги “куринмас” кирувчи самолёт биринчи марта намойиш килинди. CNN телеканалининг хабар беришича, стелс технологияси буйича ишлаб чикилган самолёт Хитойда ишлаб чикарилган двигателлар билан жихозланган. Экспертларнинг таъкидлашича, J-20 иккита асосий жанговар вазифани бажаришга мулжалланган: хаво-хаво жангини олиб бориш ва ердаги …\nТаманинг охири вой\nМиллий кутубхонада Ганжавийнинг узбек тилига угирилган “Хамса”си такдимоти булиб утди\nТошкентдаги Сингапур институти талабаси уз фарзандини хожатхонага ташлаб кетди\nУзбекистон Киргизистон билан чегара музокаралари утказишга тайёр\nАллохнинг валийларини дуст тутиш


Россия давлат идоралари учун Samsung смартфони Федерал хавфсизлик хизмати текширувидан ўтади\n20:57 / 15.10.2015\nSamsung ва Intel компаниялари ишлаб чиқарган, Tizen операцион тизимида ишловчи Samsung Z3 смартфони ахборот хавфсизлигига Федерал хавфсизлик хизмати текширувидан ўтади, деб маълум қилинди Samsung’нинг расмий матбуот баёнотида. Айни пайтда смартфон Россия Техник ва экспорт назорати федерал хизмати хавфсизлик талабларига текширувдан ўтган.\nЯнги Samsung Z3 смартфони давлат идоралари ва корпоратив мижозларга таклиф қилинади. “Очиқ бошланғич кодга эга Tizen операцион тизими Samsung компаниясига Россия смартфонлар бозорига Россиянинг ахборот хавфсизлиги талабларига тўлиқ жавоб берадиган смартфонни таклиф қилишга имкон берди. Samsung Z3’нинг қурилмавий асоси давлат ва тижорат корхоналари ходимларини оммавий тарзда жиҳозлаш нуқтаи назаридан оптималлаштирилган”, дейилмоқда хабарда.\nSamsung Z3 смартфони кўрсатиш қобилияти 1280x920 пикселли 5 дюймли Super AMOLED экрани, 1,3 ГГц частотага эга 4 ядроли процессор, 1 Гб тезкор хотирага эга.


Чернобилчиларнинг соғи қолмади - 29 Апреля 2008 - Ҳимоячи\nЧоршанба, 22.09.2021, 20:55\nГлавная » 2008 » Апрел » 29 » Чернобилчиларнинг соғи қолмади\nЧернобилчиларнинг соғи қолмади\n26 апрель куни Чернобил фожеаси содир бўлганига 22 йил тўлади. Юз минглаб одамлар саломатлигига жиддий зиён етказган бу фожеанинг асоратлари бугунги кунда ҳам сезилаётир.\nМинглаб одамлар нурланиш орқали орттирган касаллик туфайли эрта хазон бўлмоқда, фарзандлари ҳам ногирон бўлиб туғилмоқда. Ўзбекистонда 10 мингдан ортиқ чернобилчи бор эди. Лекин улар ҳозир 7,5 минг киши қолди. Қолганларининг ҳам ҳаммаси ногирон.\nЎзбекистон чернобилчилар уюшмаси раиси Юрий Никонов ҳам «Озодлик» мухбири қўнғироқ қилганида шифохонада экан. У хаста овоз билан зўрға гапирди.\n«Биз бу ерда, шифохонадамиз, албатта, бу фожеа асоратларидан ҳалок бўлган дўстларимизни эртага хотирлаймиз»,- деди Юрий Никонов.\nЧернобилчилар уюшмасининг Сергели тумани бўлими бошлиғи Собит Зуфаровнинг айтишича, ҳозир чернобилчилар ичида тўрт мучаси соғ одам қолмаган.\n«Қолганларнинг кўпчилиги оққон билан касалланган. Қонларимиздаги оққон касаллиги, ошқозондаги саратон билан кўпчилик бевақт оламдан кўз юмяпти»,- деди С.Зуфаров.\nСобит Зуфаров ўзининг қон босими касалига чалинганини айтар экан: «1993 йилдан бери умрбод иккинчи гуруҳ ногиронлигига чиққанман. Ҳозирги кунда қон босими касаллигига дучор бўлганман. Асабийлашиш, оëғимдаги оғриқлар, оëқ бўғинларида оғриқлар, ҳар хил жойларда оғриқ грижалар пайдо бўлган. Лекин энг даҳшатлиси, чернобилчилар ичида оққон касалига чалинганлар кўп»,- деди.\nС.Зуфаров Чернобил фожеасининг яна бир даҳшати туғилган барча болалар ҳам ногирон эканини билдирди.\n«Чернобил фожеасидан кейин туғилган 4 та фарзандим бор. Уларнинг ҳам соғлиғи заифлашиб боряпти. Ҳаммаси касалманд. Болаларимизда ҳар хил асоратлар келиб чиқяпти. Соч тўкилишлар, баданлардаги оқ доғлар, ҳеч аниқлаб бўлмайдиган касалликлар келиб чиқяпти»,- деди С.Зуфаров.\nУнинг сўзларига кўра, ҳукумат чернобилчиларга етарли эътибор қаратяпти: «Дори-дармонларимиз текин. Даволаниш текин. Давлат транспортларида текин юрамиз. Ҳар йил самолëтда текин учиб, давлатларга бориб соғлиғимизни тиклаб келамиз. 6 ойда МДҲ мамлакатларига бемалол бориб, соғлиғимизни тиклаб келамиз».\nСобит Зуфаровнинг билдиришича, уларнинг ҳуқуқлари Иккинчи жаҳон уруши қатнашчиларига тенглаштирилган. Иккинчи гуруҳ ногирони 178 минг сўм, учинчи гуруҳ ногирони эса 90 минг сўм пенсия олади.\nЛекин «Озодлик»ка интервью берган яна бир чернобилчи Анатолий Кучерявий бу пенсиянинг бугунги бозор иқтисоди шароитида ҳеч нарса эмаслигини айтади.\n«Албатта, бугун ҳаммага қийин, лекин бизнинг ёшимиз ўтган ҳамда доим беморларга ҳаммадан ҳам оғир»,- дейди Анатолий Кучерявий.\nИккинчи гуруҳ ногирони Абдумалик Турсунов ҳам чернобилчилар учун берилган имтиёзлар бора-бора камайиб бораётганидан шикоят қилади.\n«Имтиëзлар унақа жуда етарли эмас. Шифохонага ëтиб чиқамиз. Имтиëзлар илгари яхши эди, ҳозир унақа нарсалар йўқ. Дори-дармон деярли йўқ бўлди ҳисоби. Олдин бериб турарди. Ҳозир дориларни олиб ташлаяпти, дейишди. Охирги пайтда 2-3 ойда бир марта берса беради инсулинни»,- деди А.Турсунов.\nЧернобилчилар уюшмаси раҳбари Юрий Никонов ҳам дори-дармонлар билан таъминлаш муаммо бўлиб турганини тан олди.\nКузатувчилар Украина, Россия ва Чернобил фожеасини бартараф қилишда иштирок этган бошқа давлатлар раҳбарлари ўзаро келишиб, бу одамлар ва уларнинг фарзандлари учун ягона марказий даволаниш мажмуаси яратса, мақсадга мувофиқ бўлишини айтмоқда.\nПросмотров: 845 | Добавил: himoyachi | Рейтинг: 0.0/0


Тошкент ҳокими: «Akfa акцияларига эгалик қиламан, бироқ бошқарувни бошқаларга топширдим» – Газета.uz\nТошкент шаҳар ҳокими Жаҳонгир Ортиқхўжаев.\nТошкент ҳокими: «Akfa акцияларига эгалик қиламан, бироқ бошқарувни бошқаларга топширдим»\nТошкент ҳокими Жаҳонгир Ортиқхўжаев Akfa компанияси акцияларига эгалик қилишини, бироқ уни бошқаришни бошқа инсонларга топширганини маълум қилди.\nLotinchada 31 январ 2019, 17:33 Иқтисодиёт\nТошкент ҳокими Жаҳонгир Ортиқхўжаев ўзи асос солган Akfa компаниясига эгалик қилишда давом этади, бошқарув эса бошқа шахсларга берилган. Бу ҳақда пойтахт маъмурияти раҳбари пайшанба куни бўлиб ўтган матбуот анжуманида маълум қилди.\nАввалроқ Британиянинг Open Democracy компанияси ўз текширувлари асосида Tashkent City лойиҳасида иштирок этаётган айрим компаниялар Жаҳонгир Ортиқхўжаев билан боғлиқ эканини маълум қилган эди.\nҲоким Akfa компанияси акцияларига эгалик қилишини тасдиқлади, аммо уни бошқармаслигини айтиб ўтди.\n«Akfa — менинг 20 йиллик компаниям. Тан оламан, мен ҳатто тушимда ҳам ҳоким бўлишимни тасаввур қилмаган эдим. Ярим соат олдин эшитганман ҳоким бўлишимни, — деди у. — Аммо 20 йиллик компанияни, тўғрисини айтаман, 31 минг ишчиси билан шундай ташлаб кетиш…»\n«Президентимиз шу ерда орттирган тажрибаларим учун мени раҳбар, ҳоким этиб тайинлади. Бу ердаги бошқарувни бошқа инсонларга, шогирдларга бер деган талаб бўлган, лекин ҳиссангни бер, деган талаб бўлмаган», — деди ҳоким.\n«Агар чўнтагимда Boeing акцияси бўлса, нима деб ўйлайсиз, уни ҳам ҳоким бўлдим деб берворишим керакми? Ёки Apple акцияси бўлса қўлимда? Мен у компания ишини бошқармайман. Ҳоким бўлдим деб сотишим керакми?» — дея савол берди у.\n«Akfa — Ўзбекистондаги катта компания. Ўзбекистонда шунча тараққиёт, ривожланиш бўлаётган вақтда Akfa компанияси ҳам четда қараб туришга ҳаққи йўқ. У ҳам Ўзбекистонда, Тошкентда обрўга, қудратга, ўз кучига эга ва иқтисодий ривожланган компания ҳисобланади. Ўз ўрнида, президентимиз Тошкентда конгресс-холл ва меҳмонхона қуриш керак, дея таклиф билдирдилар. Ўзбекистонда катта анжуманларни ўтказиш учун етарли даражадаги конгресс-холл».\nTashkent City лойиҳаси доирасида конгресс-холл қурилишида Akfa Dream World (Akfa Group таркибидаги компания) иштироки ҳақида тўхталар экан, Жаҳонгир Ортиқхўжаев объект қуриб битказилгач, ҳукуматга топширилишини маълум қилди. «Бундан даромад манбаи сифатида фойдаланилмайди», — дея таъкидлади пойтахт маъмурияти раҳбари.\nУнинг сўзларига кўра, Tashkent City каби йирик миқёсли лойиҳани ўз қўлига олишга қодир компания Ўзбекистонда шу вақтгача бўлмаган.\n«Tashkent City раҳбари бўлган вақтим (ҳоким в. б. этиб тайинлангунига қадар — таҳр.) давлат раҳбари таклифи билан мен қурилишни уч йил ичида тамомлашим керак эди. Мен 700 инвестор билан учрашдим. Бирортаси ҳам рози бўлмади, чунки бу жой жозибадор кўринмади. Бирорта ҳам компания бу лойиҳани уч йилда амалга ошириш мумкинлигига ишонмади», — деди у.\nШу муносабат билан Жаҳонгир Ортиқхўжаев миллий компанияларга мурожаат қилди. «Кейин мен ўзим билган йирик компанияларга — Murad Buildings (4-лот), Real House (2- лот) мурожаат қилдим. Бу жойнинг жозибадорлигини тушунтирдим. Қанчалик қийин бўлмасин, улар рози бўлишди. Мен Ўзбекистонда бу каби мард компаниялар кўпроқ бўлишини истардим», — деди у.\nҲоким Tashkent City лойиҳасининг барча иштирокчилари учун бир хил шартлар таклик этилганини таъкидлади.\n«Бошқа инвесторларга келсак, маҳаллий компаниялардан Family Group бор. Учта миллий банк бор. Тан оламан, банклар ҳам аввалига ишонишмади. Мен банкларга бордим, бошқарув билан гаплашдим, истиқболларни тушунтирдим. Якунда уйлар бузилиб, одамлар кўчишни, бинолар қурилиши бошланганидан кейин банклар ҳам жой олишни бошлади. Бироқ барча иштирокчилар учун шартлар бир хил: 1 сотих — 20 минг доллар ёки бир гектар — 2 млн доллар. Барча учун бир хил сумма», — деди у.\n«Газета.uz» 5 677


ҒАРАРНИНГ РУХСАТ ЭТИЛГАН МИҚДОРИ / Ислом молияси\nHome Маълумот ва таҳлилТаҳлил\tҒАРАРНИНГ РУХСАТ ЭТИЛГАН МИҚДОРИ\n29.07.2021 443 views\nТабиатига кўра ғарар кўп, ўртача, ёки оз даражада бўлиши мумкин.\nОз даражадаги ғарардан шартнома мавзуси (предмети) дан келиб чиққан ҳолда қочиб-қутилишни иложи бўлмагани учун унга шариатда рухсат берилади. Ғарарнинг бундай даражаси шартнома тузувчи томонларга катта йўқотиш ёки зарар келтириб чиқармайди. Яъни оз даражадаги ғарар шартноманинг яроқлилигига салбий таъсир ўтказмайди.\nАйрим уламолар оз даражадаги ғарарни сақланиш мумкин бўлмаган ғарар, деб ҳам номлаганлар. Чунки баъзи келишувларда бундай кичик ғарардан сақланишнинг иложи бўлмайди. Мисол учун, мардикорга кунлик иш ҳақи тайин қилиш. Бунда мардикорнинг қанча миқдорда иш қилиши ноаниқ, шу билан бирга, ноаниқликдан сақланиш жуда қийин. Кишилар бундай келишувларга муҳтож бўлганликларидан унга ижозат берилган. Бунга ижозат берилмаса, кўпчиликнинг иши битмай қолади.\nОз даражадаги ғарарга яна қуйидагилар мисол бўла олади:\n🔷 Ижара шартномасида, одатда, ижара ҳақи ойбай келишилади. Лекин ойлардаги кунлар сони бир-биридан фарқ қилиши мумкин (масалан, февраль ойи 28 ёки 29 кун бўлиши мумкин, март ойи эса 31 кундан иборат). Аниқ кунлар сони келишилмаса-да, ойлик ижара нархи келишилгач, бунга эътибор берилмайди.\n🔷 Уй олди-сотдисида харидор уй ҳақида тўлиқ маълумот ололмаслиги мумкин, масалан, деворларнинг қалинлиги, пойдеворининг чуқурлиги каби соҳа мутахассисларигина биладиган тафсилотларини билмасдан туриб ўша уйни сотиш ёки сотиб олиш мумкин. Муҳими уйнинг асосий хусусиятлари, нархи, ҳолати томонлар учун аниқ.\n🔷 Ҳомиладор ҳайвоннинг савдоси ҳам жоиз, гарчи сотувчи унинг ҳомиладорлигини билмаса ҳам ёки билган тақдирда ҳомиланинг жинсини билмаса ҳам савдо тўғри бўлаверади. Бу даражадаги ғарарга ҳам рухсат берилади. Эътибор бериш лозим бўлган нуқта – ҳомила онасидан алоҳида сотилмаслиги лозим.\n🔷 Бир киши фарзандига эмизиш учун энага ёлласа, фарзанди қанча сут эмишини аниқ билмайди. Лекин ойлик тайин қилаверади. Бу ҳолатдаги ноаниқликка ҳам шариатда рухсат берилади.\n🔷 Жамоат ҳаммомидан фойдаланишда ҳам ғарар мавжуд, чунки ким қанча сув ишлатиши, одатда, турлича бўлади. Лекин тўлов барчага бир хил бўлиши мумкин. Умумий ҳолда, бу турдаги ғарарга ҳам рухсат берилади.